qundao/data-zh-poetry huggingface dataset:
发横浦驿大司寇刘公邀詹侍御王武昌移舟饯送留别三首·其三
作者：欧大任
朝代：明

两岸猿声傍客啼，思君烟草易凄凄。扁舟幸有江湖在，那得春潮尽向西。
发横浦驿大司寇刘公邀詹侍御王武昌移舟饯送留别三首·其二
作者：欧大任
朝代：明

楚水吴山积雪残，烟花东下秣陵看。清歌送酒不能醉，回首江枫一路寒。
发舟黄冈渡过鹿门溪出碧鉴海与少承晚泛
作者：欧大任
朝代：明

山行仍水汎，孤舸逗江干。海纳诸溪小，星摇大泽寒。苇花因晚白，枫叶入秋丹。渺渺人群远，同君且钓竿。
发藤州同黄大参士弘将往勾漏先寄邕州舍弟
作者：欧大任
朝代：明

苍梧犹在夜郎东，棣萼空歌不可同。解缆镡津朱鸟外，飞书邕筦白云中。讵无石髓逢王烈，尚有丹砂待葛洪。千里西陵诗早寄，片帆何处挂秋风。
古佛庵
作者：欧大任
朝代：明

何处西来石佛，独留震旦名山。风雨飞空无迹，从来不闭禅关。
古意二首
作者：欧大任
朝代：明

窦家夫婿远从军，少妇闺中织锦文。沙幕关山犹在望，玉门音信未堪闻。可怜芦叶吹秋月，不见菱花落晚云。谁遣琵琶传塞外，至今犹恨汉明君。日暮千花损妾颜，春光不到白登山。千年榆柳依秦塞，万里葡萄入汉关。北望云州犹可见，西流陇水未应还。别离已惜容华晚，芳树楼前祇自攀。
古意二首·其一
作者：欧大任
朝代：明

窦家夫婿远从军，少妇闺中织锦文。沙幕关山犹在望，玉门音信未堪闻。可怜芦叶吹秋月，不见菱花落晚云。谁遣琵琶传塞外，至今犹恨汉明君。
古意二首·其二
作者：欧大任
朝代：明

日暮千花损妾颜，春光不到白登山。千年榆柳依秦塞，万里葡萄入汉关。北望云州犹可见，西流陇水未应还。别离已惜容华晚，芳树楼前祇自攀。
召试皇极门作
作者：欧大任
朝代：明

双阙中天起，宸居控华夷。卿云薄前殿，下建五丈旗。赐召入铜龙，延引牧豕儿。冠簪左右列，侍从纷皋夔。衢室下清问，爰采刍荛辞。自顾雕虫技，岂有青云姿。结发愿事主，委身及明时。上书幸晚达，颖脱亦在兹。负薪暂已释，交戟容逶迤。衮职自无阙，绍绕将奚为。且因四门辟，思以答周咨。千载有良谟，毋遣曲学讥。
史少尹德初还自海上会余淮南以子与元美诗见示索赠一首
作者：欧大任
朝代：明

学书学剑早成名，老握阴符气未平。太尉东行求剧孟，伏波南下得袁生。凿空百战皆王略，蹈海孤臣岂世情。自昔江淮多侠客，知君还欲请长缨。
叶县寻双凫观
作者：欧大任
朝代：明

风尘几傲吏，汉日有神君。舄以尚方至，符从下邑分。宫前沾紫气，仗里拜彤云。一自飞凫后，寥寥不可闻。
叶茂长伏日见过以朱明府诗相示
作者：欧大任
朝代：明

河朔千年客，藤萝六月亭。君能怜惨淡，吾自爱沉冥。病色秋涛笔，穷交浊酒瓶。楚名翁子学，南去更传经。
司马东沙张公挽歌二首
作者：欧大任
朝代：明

枢筦陪京日，东南羽檄飞。姓曾铭阁重，策岂画江非。远志惟看剑，先朝有赐衣。谷城山下石，犹共赤松归。悬车忻蚤岁，曳履忆崇班。书似关门著，丹从海上还。烟霞新茂屿，几杖半名山。寂寞麒麟画，威灵在百蛮。
司马东沙张公挽歌二首·其一
作者：欧大任
朝代：明

枢筦陪京日，东南羽檄飞。姓曾铭阁重，策岂画江非。远志惟看剑，先朝有赐衣。谷城山下石，犹共赤松归。
司马东沙张公挽歌二首·其二
作者：欧大任
朝代：明

悬车忻蚤岁，曳履忆崇班。书似关门著，丹从海上还。烟霞新茂屿，几杖半名山。寂寞麒麟画，威灵在百蛮。
司马曾公三甫过斋中得文字
作者：欧大任
朝代：明

东序周旋日，高天鸿鹄群。眼青怜故态，头白愧斯文。匣剑芙蓉出，盘餐苜蓿分。中朝枢筦贵，看尔报明君。
司马曾公见过不值留诗壁上次韵
作者：欧大任
朝代：明

杖藜宁问路何之，应客山童午未炊。不谓故人能枉驾，自怜犹愧子云奇。蛟龙壁上有新诗，匡鼎归来一解颐。门巷已甘车马绝，白云秋色见旌麾。
司马曾公见过不值留诗壁上次韵·其一
作者：欧大任
朝代：明

杖藜宁问路何之，应客山童午未炊。不谓故人能枉驾，自怜犹愧子云奇。
司马曾公见过不值留诗壁上次韵·其二
作者：欧大任
朝代：明

蛟龙壁上有新诗，匡鼎归来一解颐。门巷已甘车马绝，白云秋色见旌麾。
司马曾公邀过澹然斋玩梅花作
作者：欧大任
朝代：明

尺书邀赏凤城隈，献岁春从淑气回。斋里花停羌笛奏，尊前雪待郢歌来。上林渐及芳菲日，东府今推赋咏才。独有何郎惊节序，十年官阁兴偏催。
吉州别萧曙
作者：欧大任
朝代：明

高浪黄牛石，长亭白鹭洲。岭头千里水，何事入江流。
吉赞渡逢暮雨
作者：欧大任
朝代：明

音书愁里隔，烟火望中分。五渡船船雨，千峰树树云。洛神波上袜，湘女竹间裙。赋客空相忆，瑶华一寄君。
吊王挥使
作者：欧大任
朝代：明

夫君本儒将，扼腕谢勋名。泪尽丁都护，才伤襧正平。十年随骠骑，万里负长缨。愁听邻人笛，悲风起旧营。
同于殿讲黎秘书李明府静修上人集圆通精舍得天字
作者：欧大任
朝代：明

躧履金门下，而来宝树前。花林开十地，萝径到诸天。净土匡山社，宗风雪窦禅。田衣参讲席，莫向外人传。
同介上人寻广福观遇刘道士
作者：欧大任
朝代：明

高赏云霞侣，欣然巾我车。法师不嗜酒，道士本能书。炉耸紫烟际，经残丹笈馀。虎溪还一笑，忘却在匡庐。
同伍舍人谢侍御饯朱民部使代州便道省觐二首
作者：欧大任
朝代：明

燕郊荐玉觞，送美度支郎。赵璧圆疑月，并刀削似霜。听鸡过汴水，下马入蕲阳。早奉中涓教，归来谒建章。春草度飞狐，星轺肯驻无。雁门劳使者，鸡塞走单于。岳色青萍远，边歌白雪孤。长杨趋奏赋，天子正誇胡。
同伍舍人谢侍御饯朱民部使代州便道省觐二首·其一
作者：欧大任
朝代：明

燕郊荐玉觞，送美度支郎。赵璧圆疑月，并刀削似霜。听鸡过汴水，下马入蕲阳。早奉中涓教，归来谒建章。
同伍舍人谢侍御饯朱民部使代州便道省觐二首·其二
作者：欧大任
朝代：明

春草度飞狐，星轺肯驻无。雁门劳使者，鸡塞走单于。岳色青萍远，边歌白雪孤。长杨趋奏赋，天子正誇胡。
同何太仆泛舟作
作者：欧大任
朝代：明

桂楫飘飘珠浦前，上书宁待鉴湖田。归同宾客居閒口，恩在君王赐告年。月下锦袍江祖石，烟中翠被鄂君船。乘风直到金银阙，谁道淩虚不是仙。
同何库部子时看山过青萝嶂
作者：欧大任
朝代：明

东来望气过萝阡，南渡家山五百年。句曲自留陶侍读，始宁今待谢临川。柴车雨后馀双笠，藜杖云中少百钱。知尔身轻能济胜，朱明何日更寻仙。
同傅木虚集黎惟仁招仙馆得来字
作者：欧大任
朝代：明

十方游已遍，端为故人来。把臂八年别，随缘千里回。清霜疑沆瀣，孤馆即蓬莱。预恐云軿去，姑山空汉台。
同元白惟敬过约卿所出鲥鱼侑酌感赋
作者：欧大任
朝代：明

赐鲜今见出青冥，旅食京华鬓已星。珠履尚弹孤客铗，金盘宁羡五侯鲭。天遥渔艇三江水，秋入鲈乡万里亭。何处沧洲无钓侣，清时犹自恋宸扃。
同冯文学汝行吴山人子充夜集许太常仲贻宅
作者：欧大任
朝代：明

玉勒拂春烟，相逢即此筵。清卿真似月，狂客每谈天。白袷梅华下，青箱薤叶前。五经推许氏，江左为谁传。
同冯用唯陈士鹄夜集郑克一宅
作者：欧大任
朝代：明

郑庄留客有醇醪，沉醉尊前谢二豪。后夜还山弄明月，白云相忆在鸣皋。
同刘观察李明府余太史访黎秘书于晋阳庵慈上人方丈得师字
作者：欧大任
朝代：明

天寒倦鸟隐禅枝，客宿郊扉送腊时。山似竺乾残雪积，松高雍畤白云垂。移庵老学庞居士，嗜酒醒逢远法师。有约还乡行作伴，青春吾敢滞归期。
同区用孺饮黎惟仁南楼
作者：欧大任
朝代：明

满目山川得共游，词人卜筑有菟裘。林开霞色常侵席，风引江声半入楼。笔底谁能酬赵璧，尊前犹自揽吴钩。不妨白首频相过，时系篱门紫玉骝。
同华鸿胪访胡学宪于慈仁寺登毗卢阁
作者：欧大任
朝代：明

三年两见客车来，貂敝咸阳我未回。载酒晴光连睥睨，出城秋色郁崔嵬。上方台殿诸天远，大漠风烟万里开。作赋登高吾岂敢，逢时真羡大夫才。
同叔祥季美季德道子过花竹清居
作者：欧大任
朝代：明

门径欢相过，荀陈谊自深。芝兰偏满室，薜荔已成阴。浊酒全生理，匡床出世心。非君能爱客，谁许数来寻。
同吴公择方子及臧晋叔宋忠甫饯顾道行石城舟中再赋一首
作者：欧大任
朝代：明

几载为郎共陆沉，东方千骑忽骎骎。尊前细雨江淮路，赋里浮云海岱心。陈臬君犹工握管，望乡吾已学抽簪。秋鸿傥念离群客，家在朱明洞更深。
同吴员外过韩员外子成宅饮时子成以病在告
作者：欧大任
朝代：明

病爱枚乘笔，闲资季重谈。颇从京洛下，一望石湖南。月俸还官藉，山经与客参。何因歌九辨，憔悴忆江潭。
同吴约卿携酒访姚元白于慈仁寺因登毗卢阁得山字
作者：欧大任
朝代：明

秦京久客待君还，鹿苑相携霄汉间。地涌飞楼云绕舄，天连孤鸟日衔山。高寒并见金茎影，禁近初归玉笋班。萧瑟秋风怜庾信，江南何处望乡关。
同吴虎臣过刘子素后园探梅得欢字
作者：欧大任
朝代：明

腊送淮西色，偏逢浊酒欢。玉鳞飞月过，珠斗映空寒。高士林犹卧，佳人岁未阑。因君春信早，扶醉几回看。
同周文美游宗振集顾司勋宅张幼于适至得来字
作者：欧大任
朝代：明

清夜仙曹约，华筵竹下开。周颙携客至，张翰狎盟来。雅共三觞饮，歌逢九咏才。剧怜乘兴远，忻赏更徘徊。
同唐允治南归度鄱阳湖作
作者：欧大任
朝代：明

湖上秋烟晚渐微，冥冥江鸟逐人归。鱼书朔塞催骁骑，龙旆燕门发佽飞。南北路岐双客鬓，风尘天地一戎衣。出关日远长安路，回首彤云忆禁闱。
同士鹄贤甫三水夜泊
作者：欧大任
朝代：明

青枫习习三江口，旅泊欣逢二妙才。客梦偶随浈水去，塞鸿新度蓟门来。孤城闭月秋砧急，野戍临江晓角催。跃马听鸡还此日，十年奔走在天涯。
同子朋仲良由大小石楼至泉源福地
作者：欧大任
朝代：明

二石楼高昼不扃，天门咫尺是殊庭。丹光五色浮林霭，云术千盘合海灵。飞步佩环仙共引，新宫日月客能铭。风前几度璈笙过，只许缑山白鹤听。
同宋膳部惟一余太史伯祥过姚太守叙卿斋中看菊得残字
作者：欧大任
朝代：明

霜天下马一尊残，把菊深秋兴倍欢。摇落未应同泽畔，风流今尚在江干。乌衣旧宅通花市，锦石高斋傍蕊栏。笑问东都白居士，许携宾客几回看。
同家兄公毅泊舟青萝山下忆故从兄元龙四首
作者：欧大任
朝代：明

蓑笠冲寒晚系舟，知君泉下亦离忧。不须浪泊他年路，已忆平生马少游。冒寒曾上抱旗山，逸步飘然不可攀。明日招魂向山上，江南摇落早知还。忆君同泊海西津，夜半围炉酒百巡。今夜扁舟惟有泪，满江风雪觅何人。死别千年无见期，平生幽恨独君知。萧萧松柏悲风起，犹记萝山恸哭时。
同家兄公毅泊舟青萝山下忆故从兄元龙四首·其一
作者：欧大任
朝代：明

蓑笠冲寒晚系舟，知君泉下亦离忧。不须浪泊他年路，已忆平生马少游。
同家兄公毅泊舟青萝山下忆故从兄元龙四首·其三
作者：欧大任
朝代：明

忆君同泊海西津，夜半围炉酒百巡。今夜扁舟惟有泪，满江风雪觅何人。
同家兄公毅泊舟青萝山下忆故从兄元龙四首·其二
作者：欧大任
朝代：明

冒寒曾上抱旗山，逸步飘然不可攀。明日招魂向山上，江南摇落早知还。
同家兄公毅泊舟青萝山下忆故从兄元龙四首·其四
作者：欧大任
朝代：明

死别千年无见期，平生幽恨独君知。萧萧松柏悲风起，犹记萝山恸哭时。
同少承诸子粤秀山观音阁秋望
作者：欧大任
朝代：明

绀阁秋登海色明，浊醪无限此时情。千帆拾翠洲前过，双角沉珠浦外声。带郭蓬蒿犹汉苑，隔河烟火是卢城。千年皋壤嗟摇落，因向空门悟此生。
同张中卿吴而待黎惟敬梁思伯何少羽游崇胜寺得霞字
作者：欧大任
朝代：明

步入招提境，鸣钟日未斜。僧开白莲社，峰度赤城霞。一径苔仍滑，双林桂已花。皈依更何日，听尔演三车。
同张玄超陆华甫姚元白沈子高集邢太常伯羽宅邢六十初度且诞子诸君已有贺章因继此作
作者：欧大任
朝代：明

神武归来赋最豪，西京犹是列仙曹。门占气色多麟趾，家有文章总凤毛。爱客黄庭经每写，向人白雪调偏高。持觞醉问东方朔，金马能无忆露桃。
同徐子与使君过袁鲁望进士留酌
作者：欧大任
朝代：明

燕市吾徒在，相携片语真。饥寒驱薄宦，簪绂偶时人。醉看青萍短，娇歌白纻新。君看袁夏甫，落落傍风尘。
同惟敬仲修袭美元易于海子亭再别惟良得阴字
作者：欧大任
朝代：明

泠泠海子曲，斗酒似情深。兰芷骚人赋，刀环国士心。天风回爽气，岛日下秋阴。君去淮南路，山幽尚可寻。
同惟敬夜过明卿得台字
作者：欧大任
朝代：明

送腊尊醪日日开，明星驱马凤城隈。天知汲黯淮阳至，人笑王生渤海来。裘剑摧藏惟解饮，风尘荏苒几怜才。俸钱莫问今多少，且共酣歌上蓟台。
同惟敬思伯夜泊浦口
作者：欧大任
朝代：明

浦口青枫夕照迟，天涯飘泊更何之。船迎张翰因同载，笛遇王猷更一吹。渔父每从醒客问，海翁今谢白鸥疑。十年已共江潭远，岂傍啼猿怨竹枝。
同文休承顾汝和黎惟敬于虎圈观西域所进狮子
作者：欧大任
朝代：明

禁苑般般绕象舆，伏狮何幸仰宸居。风驱林邑千山外，云拥条支万里馀。清庙已歌天马曲，君王犹纳旅獒书。更闻九译来朝贡，太史编年在石渠。
同方明府夜集沈监丞宅
作者：欧大任
朝代：明

偏喜从车骑，言寻晚径香。星前犹单父，池上即高阳。秉烛觞宁算，题诗漏正长。未须疑卜昼，难得此宵良。结构初成日，予来赋考槃。江霜飘皂盖，林月射银鞍。图史苏司业，宾朋管幼安。秋容娱佚老，扶醉几回看。
同方明府夜集沈监丞宅·其一
作者：欧大任
朝代：明

偏喜从车骑，言寻晚径香。星前犹单父，池上即高阳。秉烛觞宁算，题诗漏正长。未须疑卜昼，难得此宵良。
同方明府夜集沈监丞宅·其二
作者：欧大任
朝代：明

结构初成日，予来赋考槃。江霜飘皂盖，林月射银鞍。图史苏司业，宾朋管幼安。秋容娱佚老，扶醉几回看。
同方武选梁祠部黎司勋携酒过金舍人宅得新字
作者：欧大任
朝代：明

柳市南头可卜邻，若为策马傍风尘。且从邺下刘公干，共访樊川杜舍人。行散不妨供几杖，醉来谁许吐车茵。甘泉万树商飙急，久客应怜白发新。
同方鸿胪允治集李临淮惟寅宅
作者：欧大任
朝代：明

宅依双阙紫微垣，世阀岐阳几代孙。江左旌旗开幕府，信陵宾客过夷门。茧书龙护宸章阁，竹树鹓栖御赐园。闻道青溪曾拂石，南来犹得共芳樽。
同方鸿胪张太学集许太常宅限赋堂字
作者：欧大任
朝代：明

风流建业盛，耆德甲江乡。宾客仍棋墅，烟霞似射堂。字从杨子问，酒爱次公狂。驺骑何劳促，寒宵玉漏长。
同方鸿胪饮许奉常楼上并赋秋字
作者：欧大任
朝代：明

南朝名胜自风流，几度能随许掾游。舍下萧掺三径色，城头睥睨一江秋。钟山蕙月频褰帐，句曲松飙近满楼。别绪渐怜今夜酒，百年惟忆醉乡侯。
同明卿惟敬过约卿宅得朝字时除前一夕
作者：欧大任
朝代：明

坐期官烛尽，且以永今宵。纵酒惟吾辈，狂歌有圣朝。胜传金缕蝶，颂倚玉盘椒。城角风前断，空闻枥马骄。
同曹幼兴潘启纯海楼登望
作者：欧大任
朝代：明

凭高一望散忧忡，摇落山川恨不穷。十里松门同谢客，三年江夏识黄童。天寒远树投归鸟，日落残霞没断鸿。烽火至今归未得，钓船多在五湖东。
同曾缮部宿省中得园字
作者：欧大任
朝代：明

邀欢成伴直，退食一清尊。画省更明月，铜驼非故园。竹阴凉露滴，楼影夜乌翻。看尔郎官草，青绫怀主恩。
同曾选部于野韩虞部子成夜集范职方于公宅
作者：欧大任
朝代：明

匈奴远遁塞烟销，尊俎曾筹万里遥。士论总收燕騕袅，将材今数汉嫖姚。山公有启傅三署，水部能诗冠六朝。独笑荆高狂击筑，醉来犹自问金貂。
同朱仓部次夔携酒过唐民部仁卿宅得花字
作者：欧大任
朝代：明

夹毂问君家，疑从杜曲斜。御河街里酒，宫阁雪中花。擽炬喧饥马，城箛急暝鸦。向来论去住，吾意邵平瓜。
同朱计部李小侯汝藩茅山人平仲集顾参军宅观灯
作者：欧大任
朝代：明

芝火兰膏照积冰，五枝何羡彩云层。岁寒并促群公席，春色先催百子灯。乐府中霄歌玉树，酒船何日发金陵。邀欢客愧东方朔，独有沉酣赋未能。
同李惟寅载酒江上访朱贞吉得村字
作者：欧大任
朝代：明

中垒名家汉庶孙，扁舟栖泊傍篱门。山开烽火楼前路，雨暗江潭苑外村。拥被鄂君犹共泛，弦琴渔父最堪论。千秋此会谁能定，深竹垂杨对酒尊。
同李明府永上人广济寺阁观雪
作者：欧大任
朝代：明

献岁平秩春，建寅太初载。飞英千里来，晓色关山改。云昏百常观，阴屯五校垒。营门玉马深，城阙铜龙皑。飘飖回流风，纷糅惊奇侅。幽人念高僧，出骖洛阳宰。行除袁安户，朗照暴公櫑。登阁望西山，琼瑶露嶵隗。朝曦不成曜，明霞失其彩。昆丘移阆岑，玉泉汇银海。上架三石梁，中天白磊磊。是时土膏动，草萌卉将蕾。堂皇冒紫藤，阶隙凝朱茝。瑞已奏尧年，丰谷免饥馁。都人共歌讴，持献太师采。
同李给事避暑柏林寺遇雨饮白阁山僧房
作者：欧大任
朝代：明

清凉闻此地，结驷亦随缘。偶共金门客，来参白阁禅。萝云栖古殿，花雨接诸天。阑暑深杯外，茅斋更洒然。
同李袭美寄方永叔
作者：欧大任
朝代：明

年少登坛气已雄，翩翩名字起河嵩。儿为谢琰尊安石，家有苏瑰号许公。丹穴翔鹓皆似凤，青萍结佩自成虹。鼎门日望风云色，橐笔应来直禁中。
同来何贾魏黄徐李诸省丈游燕子矶
作者：欧大任
朝代：明

瑟瑟秋风吹落鸿，联镳登望有群公。星分瓯骆悬朱鸟，江合岷嶓引白虹。睥睨北连山树里，楼船东向海云中。雅歌欲答升平乐，双桨尊醪幸不空。
同梁公智李袭美赴平公西庄看荷花
作者：欧大任
朝代：明

夏木古城烟，蝉声昼可怜。觞来僧共里，笔授客谈边。翠盖围山幌，红衣净法筵。从知心不染，于此学逃禅。
同汤尧文朱子忠看菊二首
作者：欧大任
朝代：明

拒霜花傍石阑干，家有青毡坐不寒。闻道宜城新酿熟，应知不厌客频看。盏为黄花送几巡，夜深烧烛尚留宾。独怜不敢登坛赋，五鹿偏愁折角巾。
同汤尧文朱子忠看菊二首·其一
作者：欧大任
朝代：明

拒霜花傍石阑干，家有青毡坐不寒。闻道宜城新酿熟，应知不厌客频看。
同汤尧文朱子忠看菊二首·其二
作者：欧大任
朝代：明

盏为黄花送几巡，夜深烧烛尚留宾。独怜不敢登坛赋，五鹿偏愁折角巾。
同汪主客李司封遇周计部元孚饮江上
作者：欧大任
朝代：明

把袂何期白鹭前，行吟憔悴也堪怜。柳花香送吴姬酒，桃叶歌留楚客船。沙际鸣榔迎海汐，城头飞帆宿江烟。青青兰芷思公子，不是湘潭惜誓年。
同沈懋学王仪甫过吴子充留酌
作者：欧大任
朝代：明

日暮长安道，纷纷车马多。高阳频觅酒，燕市且酣歌。玄白宁劳问，风尘奈尔何。穷交吴季子，犹得共烟萝。
同沈道士登东麓亭望谢公墩
作者：欧大任
朝代：明

冶城北望尽烟霞，犹有荒墩属谢家。五十出山君莫诮，中原谈笑净胡沙。
同潘少承入西樵山卜居铁泉精舍二首
作者：欧大任
朝代：明

鸡犬薪蒸共一车，入山真与世情疏。家随子季移秦望，粮学通明食禹馀。瓠叶尚堪供享射，秫田那得废耕锄。植林开涧吾生事，谁向名山问著书。山泽神交二十年，素情台尚得君贤。閒游径就天峰去，晏坐醒寻海石眠。风起于菟看杏地，露寒阿对灌蔬泉。闭门白发萧萧在，何事虚名世上传。
同潘少承入西樵山卜居铁泉精舍二首·其一
作者：欧大任
朝代：明

鸡犬薪蒸共一车，入山真与世情疏。家随子季移秦望，粮学通明食禹馀。瓠叶尚堪供享射，秫田那得废耕锄。植林开涧吾生事，谁向名山问著书。
同潘少承入西樵山卜居铁泉精舍二首·其二
作者：欧大任
朝代：明

山泽神交二十年，素情台尚得君贤。閒游径就天峰去，晏坐醒寻海石眠。风起于菟看杏地，露寒阿对灌蔬泉。闭门白发萧萧在，何事虚名世上传。
同王子新陈世鸣徐伯元卫朝卿晚游燕子矶
作者：欧大任
朝代：明

金尊开梵阁，皂盖俯芳洲。日落青山远，江寒白雪流。楚云归浦晚，胡雁带边秋。为谢朱门客，将持宝剑游。
同王彦贻王元方登慧山寺
作者：欧大任
朝代：明

云护听松石上书，兹山何代化人居。露盘藻荇摇珠缀，秋沜芙蓉照绮疏。季子祠荒三让后，梁鸿溪咽五噫馀。只今惟有泉如玉，给与僧斋飨木鱼。
同王户曹发南康别郭蔡二子
作者：欧大任
朝代：明

杨柳青青水驿楼，谁期今上鄂君舟。从来南浦销魂处，醉下烟波万里愁。
同王武昌詹侍御游西华山
作者：欧大任
朝代：明

南峤飘幡地，西华载酒年。使君携客去，何似谢临川。
同省中诸郎游莫愁湖登楼上
作者：欧大任
朝代：明

酒楼不可问，舟子载琵琶。残黛诸堤柳，遗钿五浦花。一裘非李白，双桨似卢家。湖倚郎官赋，宁劳异代誇。
同社诸公出郊看花至东山寺
作者：欧大任
朝代：明

报我江头花已开，披榛墟曲兴偏催。桥从饮马塘边过，策向呼鸾道上来。春草先传康乐句，暮云谁似惠休才。芳尊不是攒眉客，记取东林一度回。
同纯伯华甫登先祠南楼
作者：欧大任
朝代：明

长林风急送清秋，哀角凄凄倦倚楼。金马未容方朔待，乌衣犹恋谢家游。芙蓉碧嶂年将改，雁鹜青天晚更愁。故国山川一回首，赋成宁似滞荆州。
同罗思诚登玉镜台
作者：欧大任
朝代：明

前不可见既往，后不可见将来。眼中之人未老，百年斗酒登台。
同罗曜文夜饮从弟华宅
作者：欧大任
朝代：明

闻有一斗酒，相携倒接䍦。主人非北海，词客似南皮。山月照弹瑟，溪风吹钓丝。秋怀今夕赋，偏赏惠连诗。
同胡佥宪登云封寺观音阁玩梅花
作者：欧大任
朝代：明

岭开孤阁倚巑岏，携手高临百八盘。山畔幽香移般若，天边残雪落旃檀。春催远客兼程早，驿报长安一骑寒。十载江南谁把玩，北枝今日正宜看。
同许光禄王进士集余太史伯祥宅
作者：欧大任
朝代：明

老去弹冠敢自嗔，相逢惊见二毛新。白门客是渔樵侣，彤管君为侍从臣。竞起大名皆上驷，穷来薄宦已前薪。谁云彩笔干星斗，独有长安索米人。
同许太仆元复文文学寿承吴山人子充黎秘书惟敬姚鸿胪元白杜舍人从殷集吴侍御约卿宅得禅字
作者：欧大任
朝代：明

朝回焚谏草，爱客且谈玄。高士林疑竹，清斋室似禅。襟期三径外，献纳五云边。觅酒能无厌，应挥月俸钱。
同赵敬辰黄定父茅平仲吕子佩游金山登江天阁
作者：欧大任
朝代：明

凭高一以眺，万象忽惊呼。江汉全通蜀，荆涂半入吴。鹫峰云外矗，蜃阁雾中孤。试问慈航渡，能超彼岸无。
同赵新息行次唐县闻龚判官从舞阳已赴商城
作者：欧大任
朝代：明

贾父何因并辔来，行谈渤海使君才。千山不共衔杯日，东指松陂过汉台。
同邓山人君肃饮梁太守挺豫园池
作者：欧大任
朝代：明

杜陵初解郡，二仲可能来。似向花源入，依然竹径开。槛前鱼戏近，海上鹤飞回。玉树偏相傍，谁如谢氏才。
同邢太史陈明府杨山人姚使君集姚鸿胪市隐园玩梅花得东字
作者：欧大任
朝代：明

新年春色满帘栊，翠羽缤纷绕几丛。莫以罗浮疑岭外，且看姑射在江东。瑶华片片非因雪，玉貌盈盈不避风。却忆何郎清咏处，扬州高阁白云中。
同邢子愿陈忠甫诸君过摩诃庵听无弦上人琴
作者：欧大任
朝代：明

鸣琴何似在山中，幻住师今念已空。右室客为驺处士，西游人似稷丘公。泠泠石上诸天雨，谡谡松间万壑风。玉几金床吾欲就，但留双目送飞鸿。
同郑何二子宿光孝寺颛上人房
作者：欧大任
朝代：明

释子期过宿，诃林访化城。宗雷多内学，支遁是平生。池月澹禅性，铃风答梵声。此中堪出世，不寐听寒更。
同郑克一送郭三归桂林郡
作者：欧大任
朝代：明

汝去度郁水，西江路更西。东风芳杜晚，落日子规啼。旅思遥旌旆，乡心切鼓鼙。悬知他夜月，相忆在兰闺。
同郭学宪叶剌史宴朱明馆十二韵
作者：欧大任
朝代：明

海上标名胜，东南一壮观。诸峰沧岛合，二曜洞天宽。屐许畸人约，轺来野老欢。青牛周柱史，金马汉祠官。松子迎瑶节，芝童候玉鞍。铁桥千丈过，珠瀑几回看。苔藓封岩磴，风雷绕石坛。客栖犹有馆，仙去尚遗丹。深树春偏艳，清潭夏更寒。茅柴盈涧榼，薇蕨佐山盘。篆叶符常在，铭烟字未残。云中鸡犬散，此日聚星冠。
同郭学宪舜举叶刺史化甫游罗浮
作者：欧大任
朝代：明

名山远在粤云边，使者能来访洞天。洒盖飞流冲涧石，褰帷高树入岩烟。钱唐客是姚翁仲，关内侯今葛稚川。绝峤纵非函谷路，已看真气满櫜鞬。
同郭方伯黎秘书范鸿胪李明府集广济寺禅室得中字
作者：欧大任
朝代：明

诸天振铎破溟濛，词赋谁如左辖雄。雨后昙花催暝色，坐来祇树起秋风。簪裾并合清尊外，河岳双扶片语中。握手忽看滇僰近，莫令岐路易西东。
同郭赵王吴四山人杨卞二文学陆阎二秀才集上方寺真如上人房
作者：欧大任
朝代：明

骑马竹西西畔村，汲泉煮茗共僧言。帛公诗句开庐岳，谢客禅栖在石门。法供香花参橡栗，讲堂户牖瞩林园。青山拄笏虽非隐，暂得相从一避諠。
同郭郡博徐茂才登郡楼望太湖
作者：欧大任
朝代：明

青山海涌石巑岏，楼上清秋笠泽寒。欲挟灵威丈人去，金庭玉霤醉中看。
同金择阳赵彦卿过梅客生馆玩晋唐诸帖
作者：欧大任
朝代：明

园林欢客至，何损下帷情。朱果多垂槛，黄莺尚满城。临池千岁字，镂石几家名。且莫陈油具，从嘲太瘦生。
同钱水部吴职方施缮部曾虞部登西山绝顶
作者：欧大任
朝代：明

绝嶂西来翠柏残，片霞时堕汉臣冠。青天大岳云边出，落日中原马上看。玉气重关开碣石，飞泉千折下桑乾。欲将凫舄翩翩去，花落天坛露正寒。
同陆华父邵长孺集何少愚侍御日宜园
作者：欧大任
朝代：明

避骢不记是何年，折节邀宾意独偏。席下溪声长㶁㶁，雨中萝色净娟娟。问多奇字今无酒，抚亦孤琴久不弦。江左仲言称上驷，风流谁得共櫜鞬。
同陈公载吴而待梁公实粱思伯集黎惟敬梅花堂得门字
作者：欧大任
朝代：明

瓜地烟深迷竹径，荷池舟过转花源。能令野服同招隐，自有幽林足避諠。谢客宾朋游石井，王郎瓢笠入云门。须知乐事从真赏，秋水濠梁未可论。
同陈大参道襄梁佥宪思立陈少参明佐夜饮陈都护忠甫宅
作者：欧大任
朝代：明

将军猎后灞亭寒，磬折邀宾兴倍欢。桂树似招岩畔隐，梅花偏爱月中看。割鲜僮每持铜斗，下食儿能进玉盘。沈醉不知霜霰过，箜篌犹向夜深弹。
同陈少原邓君肃梁丙孺陈于冈潘子迁苏叔大僧继真集诃林净社
作者：欧大任
朝代：明

净土精修白业长，入山犹得问支郎。阁悬沧海摩尼色，塔涌炎州舍利光。满坐异香分薝卜，小林祇树遍桄榔。人天可是莲华社，嗜酒偏容处士狂。
同陈忠甫过佘彦纶
作者：欧大任
朝代：明

八桂贲禺甲第崇，重来飞盖故人同。河山半似辽东鹤，京洛犹思鲍氏骢。白雪凭陵今寡和，青云跋扈各称雄。登楼大有秋风兴，斗酒谁堪狎孟公。
同陈潜甫叶伯埙吴叔颐罗见参吴伯纶罗曜文梁仲登夜集吴氏池亭时余将北上得秋字
作者：欧大任
朝代：明

浊醪犹有鹔鹴裘，下马张镫且暂留。客路风尘双短鬓，宦情天地一孤舟。袂分此夜清溪月，书寄何时白雁秋。别后荆南君莫赋，肯令王粲滞江楼。
同韦纯显崔德卿周之祯蒋国仰集顾叔震宅赏菊得闲字
作者：欧大任
朝代：明

学省稀朝谒，悠悠燕蓟间。宦情三径僻，秋色一尊闲。彩袖沾花醉，雕鞍带月还。因之怀采菊，归兴满南山。
同韦纯显祁羡仲崔子玉游满井
作者：欧大任
朝代：明

下马坐开尊，燕阳福地存。宅同深井里，城近浣溪村。玉浸浑成色，云根自有源。桔槔非我事，聊灌吕安园。
同项思尧黎惟敬诸君饮顾光禄汝所齐中乃兄汝由直阁汝和舍人皆在会
作者：欧大任
朝代：明

绛蜡金尊夜不寒，岂知今夕在长安。步兵厨里酒新熟，拥衲龛前雪未残。家有赐书班嗣富，名齐伯仲季方难。醉来索笑梅花下，何似扬州水阁看。
同顾司勋张太学苏陆二山人夜集吴驾部斋中得蒸字
作者：欧大任
朝代：明

知有酒如渑，西来兴可乘。歌能嘲饭颗，醉不答肴蒸。霜送高城析，星摇小院灯。江东皮陆后，谁得和松陵。
同顾司勋道行张太学幼于夜饯张侍御伯大还蜀
作者：欧大任
朝代：明

钟阜城边数骑过，离怀耿耿对星河。朝临楚岸鸡声早，秋入巴江雁字多。枫叶吹来行自听，竹枝归去和谁歌。天涯可道轻分手，其奈关山怨别何。
同黎惟敬梁思伯游西樵宿云谷洞得存字
作者：欧大任
朝代：明

改岁吾重到，烟萝迹尚存。七松吟暝壑，双瀑溅云根。夜冷猿啼树，秋深叶满村。山林惭大隐，兹夕兴飞翻。
同黎惟敬询韩子成病
作者：欧大任
朝代：明

同是沉冥客，言寻消渴人。避諠三署夕，归计五湖春。玄晏成书早，维摩示病真。相将江乘浦，烟艇共垂纶。同谢鹓鸿侣，而私丘壑身。赐衣沽酒尽，积俸买山贫。梦蝶閒园吏，怀荃托楚臣。因君上书早，偏忆岭南春。
同黎惟敬询韩子成病·其一
作者：欧大任
朝代：明

同是沉冥客，言寻消渴人。避諠三署夕，归计五湖春。玄晏成书早，维摩示病真。相将江乘浦，烟艇共垂纶。
同黎惟敬询韩子成病·其二
作者：欧大任
朝代：明

同谢鹓鸿侣，而私丘壑身。赐衣沽酒尽，积俸买山贫。梦蝶閒园吏，怀荃托楚臣。因君上书早，偏忆岭南春。
同黎惟敬酌陈玉叔得渠字
作者：欧大任
朝代：明

前旌何日向淮徐，斗酒聊停使者车。饷事宁劳论海上，史才今已见河渠。几人旧赐金茎露，十载名山玉笈书。秋色蓟门怜去住，那能相对不踌躇。
同黎惟敬陆华甫邵长孺程无过潘子朋程虞仲游广济寺永上人精舍
作者：欧大任
朝代：明

长者能相约，来寻小朗言。牛鸣金地布，龙藏竺经翻。瓶汲花犹供，茶香火尚存。非关禅悦性，木榻似柴门。
同黎秘书刘山人游西山经玉泉山池亭望西湖
作者：欧大任
朝代：明

并马今朝路，西行访石经。山泉浮钵绿，湖草映袍青。积玉迷春涧，飞花入暮亭。十年江上客，烟雨忆扬舲。
同黎秘书孙太史顾评事诸君过王鸿胪宅静修上人亦至得轻字
作者：欧大任
朝代：明

紫宸班始散，数骑巷西行。密坐逢缁侣，长斋对曲生。避人双树小，出世万缘轻。但得沉冥理，谁知大隐名。
同黎秘书曾缮部吴侍御万金吾出善果寺访冯侍御
作者：欧大任
朝代：明

封事朝驰玉节孤，青云冠盖满城隅。客携擂具迎公子，人向高阳问酒徒。白简霜飞千里草，紫驼秋落九关榆。燕歌未歇传杯夕，犹识风流在汉都。
同黎秘书李明府携酒过方太常宅
作者：欧大任
朝代：明

日出金墉黄鸟啼，清尊犹得为君携。何来客子铜蹄蹋，几处王孙碧草萋。春向梦中闲似蝶，人从斋后醉如泥。留欢忍见千条柳，多少离情渭水西。
同黎秘书王纳言李临淮李宛平过刘观察园玩菊
作者：欧大任
朝代：明

三秦归白首，园似辟疆开。北海樽能满，东篱客渐来。霜华碣石馆，秋色蓟丘台。摇落登高日，谁怜作赋才。
同黎郎中过乔评事饮丁香花下
作者：欧大任
朝代：明

视草每归迟，看花与客期。红香纷旖旎，紫艳半葳蕤。觅句杯频送，留欢席屡移。未须歌白纻，南国待新词。
后九日小园登阁志感
作者：欧大任
朝代：明

闰双重把菊，三十九年来。篱下酒不至，江头雁独哀。身曾随几杖，迹已落莓苔。惟有河山在，依稀戏马台。
后八月九日右司马曾公见邀为前重阳之会时黎秘书加秩陆山人及舍弟南还同探韵得秋字
作者：欧大任
朝代：明

闰双菊色淡烟浮，华省清尊烛下游。郢曲从来称寡和，燕歌何幸接名流。酒徒颇似高阳日，归客犹逢碣石秋。秘馆金绯吾党羡，却令羸马恋并州。
君不见行
作者：欧大任
朝代：明

君不见大则天池鹏，小则蒿下鴳。小大适若殊，纷华未胜战。从来幻影与浮沤，白日西飞不可留。几望芙蓉太液水，几经鳷鹊咸阳秋。朝乘马，夕乘舸。还君鞭镫去亦可，北风试鼓潇湘柁。
君言平叔二张山人也数能相过平叔忽告西游率尔赠之
作者：欧大任
朝代：明

风尘万里易离居，二子曾无一屐馀。佩似雌雄雷氏剑，业惟大小夏侯书。河流瓠子今能楗，岳顶莲花尚可庐。好谢长安名利客，冥鸿西去更何如。
吞海亭西望
作者：欧大任
朝代：明

口汲西江水，手弄东山月。一笑上扁舟，因之泛吴越。
听新莺
作者：欧大任
朝代：明

峤外初春到，商认应律时。娇音新出谷，艳曲半栖枝。洛浦朱丝奏，秦台紫玉吹。临风听不绝，犹自寄相思。
听蝉篇
作者：欧大任
朝代：明

滑州城东淮水边，杨柳阴阴万树蝉。轻身蔽叶人难见，乱噪临风客最怜。客途忘远近，故乡隔音问。一岁复一年，离愁复离恨。沟水东西割断流，关山南北栖何郡。尘中空缁谢生衣，镜前独感潘郎鬓。何年星散出长安，阁道钩陈夜夜看。玉植青葱临壁沼，金芝璀璨照铜盘。当时雍畤观麟角，只道文成食马肝。扼死东来多羽客，凿空西去半貂冠。温室敢言高树异，上林欲借一枝难。归来乎，歌独漉，东方颇有三千牍。甘泉宫，荐白鹿。太液池，下黄鹄。憔悴公车献赋人，因思落叶哀蝉曲。
吴仲实携酒同陆华父吴仲足方献成吴虎臣方元素汪仲嘉泛新安江得飞字
作者：欧大任
朝代：明

乘筏下渔矶，良朋此会稀。雨看巫峡至，涛似曲江飞。海雁云俱湿，溪梅玉并围。一尊同尔赋，聊得濯征衣。
吴侍御席上赠门人张玉归武定省觐
作者：欧大任
朝代：明

两月传经去，宁亲借使骢。席常虚待左，道岂敢云东。射策张家子，能诗任氏童。苍苍岱云里，何处听春鸿。
吴侍御约卿宅同黎秘书惟敬杜舍人从殷得臣字
作者：欧大任
朝代：明

日下衣冠散紫宸，郑庄虚席正邀宾。鹔鹴燕市频沽酒，鸿雁胡天半过春。自笑负薪随计吏，偶从视草识词臣。尊前意气惟须醉，世路风尘白发新。
吴公择斋中同道行允兆成叔分赋得陶渊明
作者：欧大任
朝代：明

徵君百代士，稍出经世务。夙敦诗书好，匪为弦歌故。束带何可羁，漉巾自真趣。嗜酒蓝舆还，不废虎溪步。吾庐在南村，五柳扶疏树。江州白衣至，把菊日未暮。归去来山中，宇宙同一寓。怀哉古田舍，羲皇乐贞素。
吴刺史祠
作者：欧大任
朝代：明

古庙荒凉貌俨然，石门山下海如天。香从沉处犹遗浦，井戒贪馀尚有泉。濮水东归无旧宅，卢城南望起新烟。秋风不见龙骧节，日落啼鸦送客船。
吴参知明卿东游泊舟江上同李临淮惟寅方比部子及李司封于田周山人文美李小侯汝藩携酒访之分得孤字
作者：欧大任
朝代：明

冠盖何年别帝都，石头今始接欢娱。登楼歌吹官河曲，邀笛风流客舸孤。坐下春波通竹箭，尊前暮雨乱蘼芜。看君紫绮裘无恙，犹是长安旧酒徒。
吴存甫溪亭
作者：欧大任
朝代：明

新安江上客，卜筑古邗西。选石安棋局，临流倚杖藜。花源舟自入，竹径酒曾携。颇有王猷兴，相寻似剡溪。
吴孝甫见访即返江上
作者：欧大任
朝代：明

白马倏辞邗水滨，应思桃叶渡头人。隋堤亦有千条柳，那似江南玉树春。
吴孝甫黄山草堂
作者：欧大任
朝代：明

宗炳旅衡岳，谢客游匡山。西已隃荆巫，南欲窥松门。寄托远氛杂，登陟穷攀援。动操琴亦响，披榛屐恒穿。通隐事不同，心惟寄巑岏。吴生沉冥士，遗荣微尚存。犊鼻何不有，垆异临邛鐏。桔槔虽自持，灌非山阳园。井灶久欲卜，枌榆犹未残。家近轩辕宅，浮丘丹液寒。三十六峰前，草堂筑高原。绿筱苍雪磴，清泉白云坛。贲岂待束帛，遁也宜丘樊。傥遗鸾凰音，长啸将飞翻。
吴少蒙北上余将赴光州赋别长句
作者：欧大任
朝代：明

昔游汝南与君友，雪中共醉平舆酒。今日淮南与君别，尊前又遇芜城雪。回首星霜已七年，当时地主使君贤。使君姓徐字子与，郡斋宾客常满前。下榻共推陈仲举，游山况似谢临川。一从罢郡播迁久，姓名借客亦可怜。起家昨岁淮南过，诵君佳句在口边。君渡江来复游蓟，敝裘却向并门曳。值余忽捧浮光檄，出郊难判广陵袂。汝水悠悠望蓟云，周璆郡里或相闻。公卿置驿长安否，应忆风流徐使君。
吴山人子充见过
作者：欧大任
朝代：明

十年思识面，把袂忽燕台。蓟子何由至，辕生只漫来。藏真君有道，奏赋我非才。且贳胡姬酒，相将一醉回。
吴山人李太史盛秀才同登清凉山得多字
作者：欧大任
朝代：明

问是清凉寺，南朝事若何。春阴屯树密，山色照江多。万堞开林麓，千秋散绮罗。且持醽酴去，醉眼送沧波。
吴志道董文蔚见过
作者：欧大任
朝代：明

残帙朝犹检，寒斋午始开。径为三益待，客自四明来。积霰梅花阁，飞霞竹叶杯。愧君酣赏意，烧烛未能回。
吴明卿上计至都下
作者：欧大任
朝代：明

使者归来谒建章，郁葱佳气满咸阳。禁中乐府歌朱鹭，阙下书生对白狼。鸣玉班行收客泪，赐金颜色借恩光。子虚颇有相如赋，侍从无劳上汉皇。
吴明卿从吴中还泊金陵午日同方允治携酒邀集佑圣观方仲美适至分得高字
作者：欧大任
朝代：明

楚客东行五月涛，故人骑马待烟皋。赤符迎节新开观，锦缆牵江且系艘。斋里尘清林雨细，城头风急海云高。白门岂料重携手，握取菖蒲对浊醪。
吴明卿住白鹿洞寄怀一首
作者：欧大任
朝代：明

余昔过湓城，严冬滞风雪。望山魂爽飞，泥潦不可越。石镜思一窥，松门未由谒。将巢庐阜云，空弄蠡湖月。归来岁十奔，风壤殊楚粤。缅怀白鹿踪，世往声华揭。榛莽掩精庐，云霞护缃帙。硕儒遗教存，弦歌满岩穴。有美山阿人，避諠得栖拙。聆涧锵鸣璆，扪崖引藟葛。身将山泽癯，道以沉冥悦。场藿谢嘉招，烟萝企前哲。仰止行可跻，独往志孰辍。折麻寄深衷，所思在天末。
吴明卿河南解归因杨仁甫寄讯
作者：欧大任
朝代：明

金印双累肘后年，河嵩月色照归船。置虽虎口身能脱，扬是蛾眉世不怜。休汝莫教车并入，怀沙何但玦㻣捐。问君几树门前柳，贫有江州送酒钱。
吴明卿自闽至寒夜同集吴约卿谒舍得明字
作者：欧大任
朝代：明

何期燕市酒，并得楚狂生。词赋空时辈，歌呼岂世情。幔亭云片落，碣石雪花明。莫问垆头夜，沉酣有步兵。
吴明卿至都门先枉见赠次韵奉答
作者：欧大任
朝代：明

西序恩沾玉井冰，圣朝曾忝尺书徵。不知讲后鳣三报，差恋穷来酝几升。无恙青山秋渐爽，将归白发岁频增。十年握手君犹健，经术人推佐中兴。
吴约卿自邯郸回同惟敬过讯留酌因览张助甫诸诗
作者：欧大任
朝代：明

使者輶轩至，云从赵地回。青天岳色断，白鸟秋风来。行李唯诗卷，浮瓜共酒杯。四愁何处寄，犹忆汉庭才。
吴而待见过
作者：欧大任
朝代：明

夙昔敦情盟，结交展情素。乡国盛才贤，夫君美无度。词华灿锦舒，论难欻湍赴。析疑发蔀蒙，嗜古薄章句。秦人篆隶工，楚史丘索富。披衿共一时，迈往殆独步。伊余事幽讨，弱植寡所遇。与君同舍居，缱绻构良晤。声应慰莺求，道远惭骥附。已传五君咏，颇忝七子赋。三载怅离群，分飞阻欢趣。君淹北海鲲，余困西江鲋。难逢骏骨招，反受蛾眉妒。兹晨献岁初，忽已青春暮。君从海上来，访我林间户。纚纚语夜深，佳期怆难屡。移舟对尊酒，江烟足游豫。葱茜映回汀，葐蒀杂芳树。欣赏入冲襟，微言得新悟。终宴时未几，戒途忽西鹜。彼美眇何之，沿洄不能溯。怦怦感斯别，恻恻冀有遇。愿言崇明德，勉副心所慕。述旧遂成篇，因之报亲故。
吴舍人挽词
作者：欧大任
朝代：明

秋风一夕下高原，犹忆先生旧灌园。橐笔早辞双凤阙，御车曾访八龙门。庭前兰菊应无恙，溪畔凫鸥几尚存。想到石麟封墓处，刻铭能颂汉家恩。
吴虎臣访余光州长至集斋中
作者：欧大任
朝代：明

三年送尔大鄣回，千里寻余汝水来。雪后蒯缑孤剑在，星前桑落一尊开。门庭冬至惟凋柳，河洛春迟未见梅。谁料他乡还把袂，天涯须尽故人杯。
吴虎臣过新蔡寄张助甫
作者：欧大任
朝代：明

长裾落魄一交情，白马车寻蔡渡行。置驿已知频请谢，扫门何处不逢迎。西河客礼骄田子，江夏时名忌祢衡。把袂千杯看意气，中原还汝并纵横。
吴虎臣还新安陆无从同往为黄山白岳之游因赠二子并上汪中丞
作者：欧大任
朝代：明

远游宁得恋交亲，落魄江南二子贫。谁解弓旌求国士，仅闻鱼鸟待诗人。溪头烟水青丝笮，岳下秋风白葛巾。中令閒居深结客，也应投辖似陈遵。
吴钩行答刘子威
作者：欧大任
朝代：明

鱼肠扁诸射斗牛，人间谁识双吴钩。鲸鲵簸浪雷电激，分飞岂合三千秋。君生东吴我南粤，形影万里两阔绝。长空紫气徒尔高，双钩西照芙蓉阙。侧身胡为在穷发，苦欲识君不能谒。挥弦一送沧洲鸿，把钓空怀五湖月。君乎意气大自奇，尺书寄我河梁诗。神交惨淡论肝胆，满目青云世上儿。只今作者盛昭代，登坛叱咤千人废。风格能令冠一时，才华久已推前辈。鸴斯未用学鹍鹏，丘垤宁须拟嵩岱。前驱自许当单于，一笑便堪迷下蔡。得此椷藏山笥中，芜城夜夜精光在。我自蒯缑何所之，哀歌斲地魑魅悲。天涯把臂岂易得，斗酒欢呼君莫疑。君莫疑，行莫迟。愿似吴钩江上合，风涛毋遣遥相思。
吴驾部公择斋中同臧晋叔钱仲美二博士玩菊
作者：欧大任
朝代：明

兴来吾不浅，问菊进杯盘。分得朱门色，移从粉署看。金枝灯并照，玉艳雪争寒。欲奏山芗曲，秋风向上兰。
吴驾部公择斋中听李生歌得声花二韵
作者：欧大任
朝代：明

二十年前李节筝，吴郎今有陇西生。陇山鹦鹉陇头水，散作歌喉窈窕声。江风袅袅江月斜，一曲犹闻玉树花。莫问南朝歌舞日，尊前谁似李明霞。
吴驾部公择斋中听李生歌得声花二韵·其一
作者：欧大任
朝代：明

二十年前李节筝，吴郎今有陇西生。陇山鹦鹉陇头水，散作歌喉窈窕声。
吴驾部公择斋中听李生歌得声花二韵·其二
作者：欧大任
朝代：明

江风袅袅江月斜，一曲犹闻玉树花。莫问南朝歌舞日，尊前谁似李明霞。
周元孚使还同朱子得夜访
作者：欧大任
朝代：明

一轺经岁返，奏赋亦雄哉。霜过燕关落，秋随楚客来。边鸿寒欲起，城角晚偏催。据地酣歌得，浮生且莫哀。
周公瑕枉别舟中
作者：欧大任
朝代：明

夜雨连江落雁秋，苇间三日自夷犹。高人正返荆溪擢，归客能停笠泽舟。欲别不堪频把袂，当歌惟有一登楼。卜居君尚期来往，何事相如便倦游。
周公瑕自济上见过
作者：欧大任
朝代：明

尔作山东客，新从历下来。中原怜数子，落日一登台。揽辔关门气，飞书幕府才。不堪广陵别，沙际乱鸿哀。
周国雍索题西慕小隐图
作者：欧大任
朝代：明

万树啼乌几曲湍，周颙隐处未摧残。山中气结纯钩紫，海上砂留旧灶丹。萝幌月来云住少，松门风急瀑飞寒。名高南越先贤传，玉峡西风更考槃。
周太守叔愚寓善果寺夏日过讯
作者：欧大任
朝代：明

亦知除热恼，禅榻与僧分。静院山禽下，疏钟夕梵闻。黑貂今季子，皂盖旧冯君。避世金门者，悲歌共尔群。
周子脩苏子川丁庸卿周汝砺孙文济孙文鼎项思尧黄汝会柴季通黄定父纪旭仁诸君枉饯席上留别
作者：欧大任
朝代：明

高阳宁得少吾徒，结客青萍日渐孤。彯组尔应留汉署，下帷人自出江都。他乡梦里思琼树，明月歌中倒玉壶。别后迢迢怜尺素，不知双鲤到淮无。
周纶临关仝松鹤图为卞开州赋
作者：欧大任
朝代：明

涧石嵯岈山礧砢，涡黄潭黑龙犹卧。瀑布长飘万里风，岩云半裂芙蓉堕。临崖撑空八松起，西林濏汨松涛里。下有茯苓千岁精，上有垂萝与悬藟。划然双鹤忽南飞，九霄鸣声落人耳。珠树将寻少室栖，缟衣欲向丹丘徙。关仝此本出奇诡，下笔燥硬自一体。连峰远势辨尺咫，彷佛徂徕在庭戺。京口周纶称画史，工于临摹得其似。高楼有客为谁氏，开州使君卞夫子。年今六十颜如童，微官自比漆园尔。大儿文学字长卿，持觞上寿歌燕喜。松鹤天中烟雾开，夫子高楼不下来。金醴日进三千杯，沧海清浅宁问哉。谁云夫子非仙吏，东方之桃门外至。
周计部元孚被播南行答其临清所寄因以为别
作者：欧大任
朝代：明

陌上论交易别离，御沟杨柳渐成丝。可怜一片燕台月，不似清源送客时。宪令谁将妒左徒，采蓠能忆握兰无。岂劳渔父相逢问，白雁青枫过五湖。玉泉南下入漕河，楚客扁舟榜枻歌。何限故人江阁望，天涯芳草夕阳多。
周计部元孚被播南行答其临清所寄因以为别·其三
作者：欧大任
朝代：明

玉泉南下入漕河，楚客扁舟榜枻歌。何限故人江阁望，天涯芳草夕阳多。
周计部元孚被播南行答其临清所寄因以为别·其二
作者：欧大任
朝代：明

宪令谁将妒左徒，采蓠能忆握兰无。岂劳渔父相逢问，白雁青枫过五湖。
周选部入都闻吴山人卧病金陵念仆极至辄报此章
作者：欧大任
朝代：明

伏枕他乡几月瘳，秣陵萧瑟已深秋。应知茗艼差为适，何处逍遥不可游。缑岭客将骖白鹤，函关人自拜青牛。书来莫问华阳馆，乞取丹砂老葛侯。
周选部国雍张光禄元易见过得人字
作者：欧大任
朝代：明

秋尽衡门黄叶新，频来二子转相亲。名从海内推词伯，游岂燕中傍酒人。苜蓿堪娱吾且老，茅柴能饮未辞贫。独怜此会今稀少，南北风烟易怆神。
周鸿胪汝砺李太仆孝甫王孝廉永叔过溪上
作者：欧大任
朝代：明

留客秋偏暑，江东艇未行。烟霞频瞩目，兰芷一交情。醉问贤人酒，歌残子夜声。五君谁更咏，且傍竹林名。
和丘计部谦之吾兼亭成追忆李献吉郑继之四首
作者：欧大任
朝代：明

兰省开文苑，看君起草成。青山容吏隐，白雪让才名。窗快支颐兴，杯深抱膝情。相如犹侍从，咫尺望金茎。陆沉堪卜隐，寄傲意悠哉。积藓侵书帙，新桐覆奕台。卷帘池月过，叠石苑云来。宾戏宁劳答，清尊且为开。潜心俱大业，当代几称诗。著作看前辈，风流又一时。高驼人已远，中驷世堪疑。佩结江蓠在，秋来欲寄谁。汉署为郎日，冥心海岳遥。缁尘衣自拂，磊块酒频浇。行色滋清閟，松声送泬寥。浣花溪上客，曾在紫宸朝。
和丘计部谦之吾兼亭成追忆李献吉郑继之四首·其一
作者：欧大任
朝代：明

兰省开文苑，看君起草成。青山容吏隐，白雪让才名。窗快支颐兴，杯深抱膝情。相如犹侍从，咫尺望金茎。
和丘计部谦之吾兼亭成追忆李献吉郑继之四首·其三
作者：欧大任
朝代：明

潜心俱大业，当代几称诗。著作看前辈，风流又一时。高驼人已远，中驷世堪疑。佩结江蓠在，秋来欲寄谁。
和丘计部谦之吾兼亭成追忆李献吉郑继之四首·其二
作者：欧大任
朝代：明

陆沉堪卜隐，寄傲意悠哉。积藓侵书帙，新桐覆奕台。卷帘池月过，叠石苑云来。宾戏宁劳答，清尊且为开。
和丘计部谦之吾兼亭成追忆李献吉郑继之四首·其四
作者：欧大任
朝代：明

汉署为郎日，冥心海岳遥。缁尘衣自拂，磊块酒频浇。行色滋清閟，松声送泬寥。浣花溪上客，曾在紫宸朝。
和刘伯玄二长句 其一 玉璏歌
作者：欧大任
朝代：明

君不见斩蛇剑上七星祥，杂厕琉璃五色装。开函拔鞘悲风起，精彩射人如雪霜。刘生似是沛公后，腰间三尺芙蓉秀。佽飞何意得干将，渡江挥咤蛟龙斗。琬琰朝持贯白虹，钩镡晚拭悬冰溜。赵客新携蚕璏来，生也貂裘脱相购。佩刀鞞琫太室前，櫑具鹿卢大淮右。闻生嗜古以自娱，家藏周甗与商瑚。？䵻横陈求款识，尊彝骈列辨形模。凤鸾漂泊山间策，螭虎纷挐石上趺。拳科倒薤掩筠笥，水碧金膏沾绣襦。星罗月镜策府夕，烛银宛在阆风侧。宝石图前匣自青，玉鸡池上珠犹赤。鲁相七枚先有书，安期千岁空馀舄。担簦蹑屩双璧还，如意出地胡琮识。生操宝剑时独弹，剑鼻吹之觱篥寒。策勋云倚崆峒上，起视北斗斜阑干。荧荧我亦旁睥睨，天子待汝鏖皋兰。丈夫何事老笔砚，酒酣上马趋长安。
和刘伯玄二长句 其一 玉璏歌
作者：欧大任
朝代：明
体裁：古风

君不见斩蛇剑上七星祥，杂厕琉璃五色装。开函拔鞘悲风起，精彩射人如雪霜。刘生似是沛公后，腰间三尺芙蓉秀。佽飞何意得干将，渡江挥咤蛟龙斗。琬琰朝持贯白虹，钩镡晚拭悬冰溜。赵客新携蚕璏来，生也貂裘脱相购。佩刀鞞琫太室前，櫑具鹿卢大淮右。闻生嗜古以自娱，家藏周甗与商瑚。�䵻横陈求款识，尊彝骈列辨形模。凤鸾漂泊山间策，螭虎纷挐石上趺。拳科倒薤掩筠笥，水碧金膏沾绣襦。星罗月镜策府夕，烛银宛在阆风侧。宝石图前匣自青，玉鸡池上珠犹赤。鲁相七枚先有书，安期千岁空馀舄。担簦蹑屩双璧还，如意出地胡琮识。生操宝剑时独弹，剑鼻吹之觱篥寒。策勋云倚崆峒上，起视北斗斜阑干。荧荧我亦旁睥睨，天子待汝鏖皋兰。丈夫何事老笔砚，酒酣上马趋长安。
和刘伯玄二长句 其二 金龟引
作者：欧大任
朝代：明

玉衡星正灵龟跃，翠妫之川下清洛。觜蠵照彩但空闻，岠冉出波讵曾获。莲叶浮游直到今，蓍丛坐守犹如昨。何年铸此铜纽成，炉冶阴阳五花爚。赤符成字八千文，丹甲衔图一万春。将因宝谍频书瑞，更与金章并纪珍。西京龙首未央殿，学士将军时引见。待诏七言同赋诗，出师五道遥催战。一时封拜尽英豪，笔札铭功彝鼎高。总戎别署军司马，持节分驺部曲曹。君不学传介子，挥戈西斩楼兰王。肘后累累朱鹊光，烈城疏爵封义阳。又不学朱买臣，上书立拜会稽守。邸中计吏惊且走，上谒引观郡侯绶。北斗南辰大富昌，徵灵感会绾银黄。馀十三铸还三顾，丈二之组绣文章。金龟□须佩，燕颔终吾辈。竖子不敢前，吒咤千人废。刘生刘生侠者流，六国相印尔所羞。久知童孺如杨宝，今日关西忠孝侯。
和刘伯玄二长句·玉璏歌
作者：欧大任
朝代：明

君不见斩蛇剑上七星祥，杂厕琉璃五色装。开函拔鞘悲风起，精彩射人如雪霜。刘生似是沛公后，腰间三尺芙蓉秀。佽飞何意得干将，渡江挥咤蛟龙斗。琬琰朝持贯白虹，钩镡晚拭悬冰溜。赵客新携蚕璏来，生也貂裘脱相购。佩刀鞞琫太室前，櫑具鹿卢大淮右。闻生嗜古以自娱，家藏周甗与商瑚。？䵻横陈求款识，尊彝骈列辨形模。凤鸾漂泊山间策，螭虎纷挐石上趺。拳科倒薤掩筠笥，水碧金膏沾绣襦。星罗月镜策府夕，烛银宛在阆风侧。宝石图前匣自青，玉鸡池上珠犹赤。鲁相七枚先有书，安期千岁空馀舄。担簦蹑屩双璧还，如意出地胡琮识。生操宝剑时独弹，剑鼻吹之觱篥寒。策勋云倚崆峒上，起视北斗斜阑干。荧荧我亦旁睥睨，天子待汝鏖皋兰。丈夫何事老笔砚，酒酣上马趋长安。玉衡星正灵龟跃，翠妫之川下清洛。觜蠵照彩但空闻，岠冉出波讵曾获。莲叶浮游直到今，蓍丛坐守犹如昨。何年铸此铜纽成，炉冶阴阳五花爚。赤符成字八千文，丹甲衔图一万春。将因宝谍频书瑞，更与金章并纪珍。西京龙首未央殿，学士将军时引见。待诏七言同赋诗，出师五道遥催战。一时封拜尽英豪，笔札铭功彝鼎高。总戎别署军司马，持节分驺部曲曹。君不学传介子，挥戈西斩楼兰王。肘后累累朱鹊光，烈城疏爵封义阳。又不学朱买臣，上书立拜会稽守。邸中计吏惊且走，上谒引观郡侯绶。北斗南辰大富昌，徵灵感会绾银黄。馀十三铸还三顾，丈二之组绣文章。金龟□须佩，燕颔终吾辈。竖子不敢前，吒咤千人废。刘生刘生侠者流，六国相印尔所羞。久知童孺如杨宝，今日关西忠孝侯。
和刘黄门春日感怀
作者：欧大任
朝代：明

谏猎书犹在琐闱，家传岂但夕郎衣。菑川固上公孙去，洛下谁令季子归。马首关河鞭更疾，床头风雨剑将飞。春来宾客歌呼甚，何处黄金不可挥。
和大司马总制刘公端州见五云
作者：欧大任
朝代：明

崧台东去过严城，虎旅遥看十万行。山带星光开晓色，日高云彩炫春情。昆崙关外夷方垒，浪泊沙边汉将营。平越谁如今制胜，由来神武是先声。
和戴伯常种兰同魏顺甫赋
作者：欧大任
朝代：明

赐沐郊园正早春，碧兰为佩尚堪纫。明朝握向龙楼侧，不扈江篱似楚臣。楚人赋本似离骚，燕颔将军亦綵毫。一自兰台陪宴后，十年香草忆江皋。
和戴伯常种兰同魏顺甫赋·其一
作者：欧大任
朝代：明

赐沐郊园正早春，碧兰为佩尚堪纫。明朝握向龙楼侧，不扈江篱似楚臣。
和戴伯常种兰同魏顺甫赋·其一
作者：欧大任
朝代：明
体裁：七言绝句

赐沐郊园正早春，碧兰为佩尚堪纫。明朝握向龙楼侧，不扈江蓠似楚臣。
和戴伯常种兰同魏顺甫赋·其二
作者：欧大任
朝代：明

楚人赋本似离骚，燕颔将军亦綵毫。一自兰台陪宴后，十年香草忆江皋。
和施平叔题周公瑕小像
作者：欧大任
朝代：明

褐衣人识五陵豪，綵笔凭陵气象高。曾醉洞庭山下月，笑从渔父诵离骚。
和梁彦国虏退后行经三河诸村落慨然见寄
作者：欧大任
朝代：明

战后秋阴蓟柳疏，怜君驻马为踌躇。烽沉万垒荒烟外，鬼哭千村野烧馀。霜草有狐啼废井，夕阳无鸟入残墟。防胡李牧须频遣，莫更边庭走檄书。
和答宗侯芾斯见寄
作者：欧大任
朝代：明

飞盖何人问病夫，八行传自孟陵奴。江湖已赐诸侯履，岁月先藏大国符。校籍西京劳子骏，著书东观召騊駼。报君一札头将白，天远柴门客梦孤。
和答朱驾部可大登镇海楼见寄
作者：欧大任
朝代：明

朔雪燕霜是旧游，南来今已及深秋。正看浴日通鲛浦，忽漫飞鸿过郁洲。奉使不劳司马檄，题诗多在尉陀楼。相逢预恐离群易，江水蘼芜绾别愁。
和答王太古见寄
作者：欧大任
朝代：明

江南双鲤入春潮，客寄梁溪隐更招。都讲每从支遁坐，赁舂犹在伯通桥。椷来白雪歌难和，梦去青山路已遥。强欲报君无尺素，橘洲空自老渔樵。
和顾汝和玉河堤上见白燕
作者：欧大任
朝代：明

海上遥思玳瑁梁，御沟东畔几回翔。瑶台乍过疑无影，珠树曾栖半带霜。风里差池飞玉舄，月中妆束舞霓裳。谁云京洛缁尘化，犹自衔恩绕建章。
和黎惟敬寄意二首
作者：欧大任
朝代：明

肠断西风荷芰衣，搴舟日暮浦烟微。鄂君翠被今何在，青草湖边一棹飞。十二巫山日欲曛，相思谁更梦为云。烟波渺渺孤舟远，独折疏麻一寄君。
和黎惟敬寄意二首·其一
作者：欧大任
朝代：明

肠断西风荷芰衣，搴舟日暮浦烟微。鄂君翠被今何在，青草湖边一棹飞。
和黎惟敬寄意二首·其二
作者：欧大任
朝代：明

十二巫山日欲曛，相思谁更梦为云。烟波渺渺孤舟远，独折疏麻一寄君。
咏兰
作者：欧大任
朝代：明

光风乍泛露华香，洲曲双茎绿叶长。咫尺云中君欲下，好将纫佩寄潇湘。
咏吕鸿胪园菊次刘观察韵六首 其一 红牡丹
作者：欧大任
朝代：明

月观明妆出汴宫，秋容犹与绛仙同。司花岂是江阳日，傍辇千回倚障风。
咏吕鸿胪园菊次刘观察韵六首 其三 黄牡丹
作者：欧大任
朝代：明

学得鸦黄萼绿华，商飙馆里不须遮。宝儿锦袖淮南舞，胜却延州十万家。
咏吕鸿胪园菊次刘观察韵六首 其二 玉犀
作者：欧大任
朝代：明

东篱佳色斗新奇，犀满连丛玉满枝。一曲清平新调转，沉香亭北倚阑时。
咏吕鸿胪园菊次刘观察韵六首 其五 白牡丹
作者：欧大任
朝代：明

亭前露满水晶盘，待得重阳借客看。好近万年枝下种，朔风不到玉楼寒。
咏吕鸿胪园菊次刘观察韵六首 其六 白雀舌
作者：欧大任
朝代：明

罗含神雀不须惊，化作秋花向晚晴。应节迎风还欲舞，夜深疑有白环声。
咏吕鸿胪园菊次刘观察韵六首 其四 银芍药
作者：欧大任
朝代：明

阶前罗袜湿清霜，帘卷珍珠半近床。借问扬州在何处，玉关秋色断人肠。
咏吕鸿胪园菊次刘观察韵六首·红牡丹
作者：欧大任
朝代：明

月观明妆出汴宫，秋容犹与绛仙同。司花岂是江阳日，傍辇千回倚障风。东篱佳色斗新奇，犀满连丛玉满枝。一曲清平新调转，沉香亭北倚阑时。学得鸦黄萼绿华，商飙馆里不须遮。宝儿锦袖淮南舞，胜却延州十万家。阶前罗袜湿清霜，帘卷珍珠半近床。借问扬州在何处，玉关秋色断人肠。亭前露满水晶盘，待得重阳借客看。好近万年枝下种，朔风不到玉楼寒。罗含神雀不须惊，化作秋花向晚晴。应节迎风还欲舞，夜深疑有白环声。
咏怀四首
作者：欧大任
朝代：明

明星照河汉，北斗方阑干。疏灯耿清夜，琴瑟起自弹。天末有所思，缁帷古坛前。泠泠欲成曲，幽意托以宣。高驼杳莫从，何繇寄中悁。绸缪握彤管，陈说平生言。三更海日出，坐吸沆瀣清。夜气湛虚室，披衣徙前楹。曰余慕远游，咫尺在户庭。濯足沧海水，振策白玉京。览物悟时变，抚化观吾生。年从世运委，道以天德凝。玄扃仰一叩，牝壑忽已盈。定性始敦复，至理归大宁。邅吾申独往，孤鸿竟冥冥。阮公一长啸，还顾望大河。牧马问童子，具茨郁嵯峨。我登越台上，兴衰古来多。零露涂脩坂，凄风振曾柯。昨晷下崦嵫，朝曦升阳和。四时代终始，万象更森罗。鹏起九万搏，溟濛阅沧波。逍遥君且游，毋庸劳商歌。余生百代下，骋志百代前。驰晖虽暂留，嘉木难长妍。壮夫悔雕篆，毅士奋莫年。自知非松乔，且得一日延。尼衰怀梦周，聃老始出关。百里半九十，傥励金石坚。朝闻不虑夕，夕惕仍思愆。箴警毋弃耄，篑土冀成山。宝非秘密藏，虚无求真诠。几先见天则，庶以明自然。
咏怀四首·其一
作者：欧大任
朝代：明

明星照河汉，北斗方阑干。疏灯耿清夜，琴瑟起自弹。天末有所思，缁帷古坛前。泠泠欲成曲，幽意托以宣。高驼杳莫从，何繇寄中悁。绸缪握彤管，陈说平生言。
咏怀四首·其三
作者：欧大任
朝代：明

阮公一长啸，还顾望大河。牧马问童子，具茨郁嵯峨。我登越台上，兴衰古来多。零露涂脩坂，凄风振曾柯。昨晷下崦嵫，朝曦升阳和。四时代终始，万象更森罗。鹏起九万搏，溟濛阅沧波。逍遥君且游，毋庸劳商歌。
咏怀四首·其二
作者：欧大任
朝代：明

三更海日出，坐吸沆瀣清。夜气湛虚室，披衣徙前楹。曰余慕远游，咫尺在户庭。濯足沧海水，振策白玉京。览物悟时变，抚化观吾生。年从世运委，道以天德凝。玄扃仰一叩，牝壑忽已盈。定性始敦复，至理归大宁。邅吾申独往，孤鸿竟冥冥。
咏怀四首·其四
作者：欧大任
朝代：明

余生百代下，骋志百代前。驰晖虽暂留，嘉木难长妍。壮夫悔雕篆，毅士奋莫年。自知非松乔，且得一日延。尼衰怀梦周，聃老始出关。百里半九十，傥励金石坚。朝闻不虑夕，夕惕仍思愆。箴警毋弃耄，篑土冀成山。宝非秘密藏，虚无求真诠。几先见天则，庶以明自然。
咏水仙花
作者：欧大任
朝代：明

烟波愁独立，罗袜不沾尘。请佩人何去，谁邻江上春。
品泉图引为成司勋惟谦赋
作者：欧大任
朝代：明

君不见句曲陶弘景，通籍犹号华阳公。君不见竟陵陆鸿渐，著书自称桑苧翁。中冷泉前餐海雪，楚王涧上听松风。二贤先后数百载，烟霞气格无不同。夫子起家澶濮久，大河甲秀连台斗。凿流玉瑩激轩墀，丛石锦横浸池薮。性惟高洁冰霜姿，才自清通衡镜手。内观坐照万古前，不以淄渑挂其口。笑顾谢海客，轩然舞而跃。龟壳卷何为，蛤蜊食何乐。君不见苏家学士嗜湘醽，岷嶓之源图作经。续茶以为谱，调水有一丁。大瓢贮春瓮，小勺分江瓶。甘以口腹役双足，何如澄心诵黄庭。仰视夫子犹鸿鹄，千秋陶陆垂丹青。
品泉图引为成司勋惟谦赋
作者：欧大任
朝代：明
体裁：古风

君不见句曲陶弘景，通籍犹号华阳公。君不见竟陵陆鸿渐，著书自称桑苧翁。中冷泉前餐海雪，楚王涧上听松风。二贤先后数百载，烟霞气格无不同。夫子起家澶濮久，大河甲秀连台斗。凿流玉莹激轩墀，丛石锦横浸池薮。性惟高洁冰霜姿，才自清通衡镜手。内观坐照万古前，不以淄渑挂其口。笑顾谢海客，轩然舞而跃。龟壳卷何为，蛤蜊食何乐。君不见苏家学士嗜湘醽，岷嶓之源图作经。续茶以为谱，调水有一丁。大瓢贮春瓮，小勺分江瓶。甘以口腹役双足，何如澄心诵黄庭。仰视夫子犹鸿鹄，千秋陶陆垂丹青。
哭徐子与四首
作者：欧大任
朝代：明

一哭豫章信，浮生安可论。书犹椷小草，魂已入修门。诸路江藩重，三阶岳伯尊。所嗟玄未就，遗札待谁存。青萝馆前色，悽怆白云残。儿岂蓝田胜，家犹霅水寒。时情曾睚眦，吾道尚艰难。他日西州路，谁同驻马看。岂料蓟门别，交期尽此生。江湖徐稚宅，涕泪灌婴城。旧业空书卷，中兴有赋名。悲风号顾渚，萧瑟一含情。宗梁凋落蚤，李谢丧亡频。今日哀词伯，中原失故人。笳箫三楚雨，井径五湖春。剑自延陵许，愁攀宰树新。
哭徐子与四首·其一
作者：欧大任
朝代：明

一哭豫章信，浮生安可论。书犹椷小草，魂已入修门。诸路江藩重，三阶岳伯尊。所嗟玄未就，遗札待谁存。
哭徐子与四首·其三
作者：欧大任
朝代：明

岂料蓟门别，交期尽此生。江湖徐稚宅，涕泪灌婴城。旧业空书卷，中兴有赋名。悲风号顾渚，萧瑟一含情。
哭徐子与四首·其二
作者：欧大任
朝代：明

青萝馆前色，悽怆白云残。儿岂蓝田胜，家犹霅水寒。时情曾睚眦，吾道尚艰难。他日西州路，谁同驻马看。
哭徐子与四首·其四
作者：欧大任
朝代：明

宗梁凋落蚤，李谢丧亡频。今日哀词伯，中原失故人。笳箫三楚雨，井径五湖春。剑自延陵许，愁攀宰树新。
哭李于鳞四首
作者：欧大任
朝代：明

梁园归去老菟裘，闻道先生不下楼。太白星沉沧海夜，岱宗云散大荒秋。歌风东国泱泱后，作赋西京楚楚流。千古巫阳招莫返，青山何处挂吴钩。金尊日向㟙湖开，白雪泠泠一代才。齐客诗传三百在，关门书授五千来。孟诸烟莽麒麟卧，碣石天风鸿雁哀。华发凋零玄赏绝，嶂前明月照崔嵬。瑶草葳蕤独闭关，至今颜色白云间。相将向长婚初毕，便逐卢敖去不还。孤鹤骖回栖二室，片帆风引到三山。侧身东望金银阙，忆尔仙人第一班。过江诸子各天涯，得我犹将剧孟誇。自许会稽收竹箭，似从华顶弄莲花。代兴共有中原约，绝学能传博士家。谁料交游携手尽，扁舟淮海梦高沙。
哭李于鳞四首·其一
作者：欧大任
朝代：明

梁园归去老菟裘，闻道先生不下楼。太白星沉沧海夜，岱宗云散大荒秋。歌风东国泱泱后，作赋西京楚楚流。千古巫阳招莫返，青山何处挂吴钩。
哭李于鳞四首·其三
作者：欧大任
朝代：明

瑶草葳蕤独闭关，至今颜色白云间。相将向长婚初毕，便逐卢敖去不还。孤鹤骖回栖二室，片帆风引到三山。侧身东望金银阙，忆尔仙人第一班。
哭李于鳞四首·其二
作者：欧大任
朝代：明

金尊日向㟙湖开，白雪泠泠一代才。齐客诗传三百在，关门书授五千来。孟诸烟莽麒麟卧，碣石天风鸿雁哀。华发凋零玄赏绝，嶂前明月照崔嵬。
哭李于鳞四首·其四
作者：欧大任
朝代：明

过江诸子各天涯，得我犹将剧孟誇。自许会稽收竹箭，似从华顶弄莲花。代兴共有中原约，绝学能传博士家。谁料交游携手尽，扁舟淮海梦高沙。
哭李驾部归榇
作者：欧大任
朝代：明

共惜舆司马，都人聚哭号。天心何殄瘁，王事竟疲劳。丹旐城边雨，青舲海上涛。钱唐归葬日，风木正萧骚。
哭梁思伯
作者：欧大任
朝代：明

风雨偏惊万木摧，河山不尽此人才。罗浮黯黯孤猿哭，沧海萧萧大鸟来。六传封轺频奉使，三朝视草独登台。竹林憔悴交期绝，独听悲泉寄八哀。
哭沈太史君典四首
作者：欧大任
朝代：明

登朝初遇汉恩宽，正色危言百代看。谁料承明终不返，江南天自远长安。游虽燕市酒人来，书是西京贾傅才。一自敬亭星殒后，沧江鸿雁不胜哀。过江有约竟何如，片语千秋事总虚。沾臆他年闻箧泪，可怜未报秣陵书。我来不及与君游，宫锦曾闻醉石头。岂但羊昙门下客，至今何限哭西州。
哭沈太史君典四首·其一
作者：欧大任
朝代：明

登朝初遇汉恩宽，正色危言百代看。谁料承明终不返，江南天自远长安。
哭沈太史君典四首·其三
作者：欧大任
朝代：明

过江有约竟何如，片语千秋事总虚。沾臆他年闻箧泪，可怜未报秣陵书。
哭沈太史君典四首·其二
作者：欧大任
朝代：明

游虽燕市酒人来，书是西京贾傅才。一自敬亭星殒后，沧江鸿雁不胜哀。
哭沈太史君典四首·其四
作者：欧大任
朝代：明

我来不及与君游，宫锦曾闻醉石头。岂但羊昙门下客，至今何限哭西州。
哭王司寇元美四首
作者：欧大任
朝代：明

骑箕何日掩烟霞，九地精灵上国华。笔札汉庭两司马，衣冠江左一琅琊。学穷丘索三千载，气夺曹刘几万家。欲放大招遥哭汝，白头犹自采蘋花。八座崇班侍紫垣，菟裘秋冷弇州园。经翻石室芸编积，笛听山阳竹树存。簪履三朝心独苦，荆榛千古道弥尊。传家公比韦贤盛，世有玄成在相门。旧德谁如东海生，文章何但起西京。使求封禅千年草，才冠中原七子名。永夜枫杉摧岳色，大江雷雨咽涛声。可堪一代风流尽，第五新陪骠骑茔。书邮度岭下梅关，问我朱明日驻颜。司寇忽辞玄武署，丈人终隐洞庭山。大鹏南徙将何去，兜率西归不可还。世缔未忘琴已绝，三号吾亦泪潺湲。
哭王司寇元美四首·其一
作者：欧大任
朝代：明

骑箕何日掩烟霞，九地精灵上国华。笔札汉庭两司马，衣冠江左一琅琊。学穷丘索三千载，气夺曹刘几万家。欲放大招遥哭汝，白头犹自采蘋花。
哭王司寇元美四首·其三
作者：欧大任
朝代：明

旧德谁如东海生，文章何但起西京。使求封禅千年草，才冠中原七子名。永夜枫杉摧岳色，大江雷雨咽涛声。可堪一代风流尽，第五新陪骠骑茔。
哭王司寇元美四首·其二
作者：欧大任
朝代：明

八座崇班侍紫垣，菟裘秋冷弇州园。经翻石室芸编积，笛听山阳竹树存。簪履三朝心独苦，荆榛千古道弥尊。传家公比韦贤盛，世有玄成在相门。
哭王司寇元美四首·其四
作者：欧大任
朝代：明

书邮度岭下梅关，问我朱明日驻颜。司寇忽辞玄武署，丈人终隐洞庭山。大鹏南徙将何去，兜率西归不可还。世缔未忘琴已绝，三号吾亦泪潺湲。
哭王敬美二首
作者：欧大任
朝代：明

阊阖天高鸿雁疏，修文君去重欷歔。珊瑚沧海千言里，騕袅中原万里馀。病赋归来匡阜社，死留消渴茂陵书。寄将一掬南州泪，还忆枫林策素车。风起萧萧古白杨，七哀何处不心伤。虚疑懒似才中散，宁复斋如老奉常。绿绮无弦歌已绝，青山有剑路空长。可堪絮酒天涯去，匹练吴门更渺茫。
哭王敬美二首·其一
作者：欧大任
朝代：明

阊阖天高鸿雁疏，修文君去重欷歔。珊瑚沧海千言里，騕袅中原万里馀。病赋归来匡阜社，死留消渴茂陵书。寄将一掬南州泪，还忆枫林策素车。
哭王敬美二首·其二
作者：欧大任
朝代：明

风起萧萧古白杨，七哀何处不心伤。虚疑懒似才中散，宁复斋如老奉常。绿绮无弦歌已绝，青山有剑路空长。可堪絮酒天涯去，匹练吴门更渺茫。
哭皇甫司勋子循十四韵
作者：欧大任
朝代：明

二纪论交久，吾生一面难。言曾借挹奖，书每问平安。得讣初捐玦，升堂巳盖棺。穗帷神默渺，丹旐涕汍澜。公昔含香入，时争捧辔看。人伦推秉鉴，名理伏登坛。列署官何负，三州路自宽。诗能卑大历，禅颇洽长干。吴曲工齐瑟，滇游泣楚冠。还山甘寂寞，开径逐盘桓。颐解诸家定，挥毫六代残。十千尊是桂，八十梦犹兰。阁束新诗卷，船收旧钓竿。却怜来独晚，江海一辛酸。
哭皇甫司勋子循十四韵
作者：欧大任
朝代：明
体裁：五言排律

二纪论交久，吾生一面难。言曾借挹奖，书每问平安。得讣初捐玦，升堂巳盖棺。繐帷神默渺，丹旐涕汍澜。公昔含香入，时争捧辔看。人伦推秉鉴，名理伏登坛。列署官何负，三州路自宽。诗能卑大历，禅颇洽长干。吴曲工齐瑟，滇游泣楚冠。还山甘寂寞，开径逐盘桓。颐解诸家定，挥毫六代残。十千尊是桂，八十梦犹兰。阁束新诗卷，船收旧钓竿。却怜来独晚，江海一辛酸。
哭舍弟明叔集杜四首
作者：欧大任
朝代：明

人稀书不到，白首飒凄其。死去凭谁报，应无见汝期。哀歌时自短，吾道竟何之。贫病他乡老，高楼鼓角悲。今日知消息，欢娱将谓何。亲朋尽一哭，悽断不成歌。独坐亲雄剑，幽人泣薜萝。自伤迟暮眼，犹有泪成河。有弟皆分散，家贫苦宦卑。君听鸿雁响，深负鹡鸰诗。半顶梳头白，啼痕满面垂。哀哉两决绝，摇荡菊花期。已知嗟不起，萧瑟九原中。童稚思诸子，残生一老翁。江湖漂裋褐，恸哭起悲风。故国愁眉外，无劳问转蓬。
哭舍弟明叔集杜四首·其一
作者：欧大任
朝代：明

人稀书不到，白首飒凄其。死去凭谁报，应无见汝期。哀歌时自短，吾道竟何之。贫病他乡老，高楼鼓角悲。
哭舍弟明叔集杜四首·其三
作者：欧大任
朝代：明

有弟皆分散，家贫苦宦卑。君听鸿雁响，深负鹡鸰诗。半顶梳头白，啼痕满面垂。哀哉两决绝，摇荡菊花期。
哭舍弟明叔集杜四首·其二
作者：欧大任
朝代：明

今日知消息，欢娱将谓何。亲朋尽一哭，悽断不成歌。独坐亲雄剑，幽人泣薜萝。自伤迟暮眼，犹有泪成河。
哭舍弟明叔集杜四首·其四
作者：欧大任
朝代：明

已知嗟不起，萧瑟九原中。童稚思诸子，残生一老翁。江湖漂裋褐，恸哭起悲风。故国愁眉外，无劳问转蓬。
哭黎惟敬二首
作者：欧大任
朝代：明

南北销魂已黯然，谁知掩泪向江天。伤心别路三千里，回首浮云五十年。粤隐独先持海钓，楚游曾约问泷船。他时纵听邻人笛，只在山阳竹树边。典秘能辞侍从庐，归人为我一踌躇。痛深张掖门前别，诀绝梅花社里书。稷下旧游那可得，茂陵遗草更何如。望乡未把生刍去，策马西州限有馀。
哭黎惟敬二首·其一
作者：欧大任
朝代：明

南北销魂已黯然，谁知掩泪向江天。伤心别路三千里，回首浮云五十年。粤隐独先持海钓，楚游曾约问泷船。他时纵听邻人笛，只在山阳竹树边。
哭黎惟敬二首·其二
作者：欧大任
朝代：明

典秘能辞侍从庐，归人为我一踌躇。痛深张掖门前别，诀绝梅花社里书。稷下旧游那可得，茂陵遗草更何如。望乡未把生刍去，策马西州限有馀。
唐人八马图引
作者：欧大任
朝代：明

君不见左辅苑城三百里，青春细草茸茸紫。苑中汗血万骅骝，蹴踏腾骧竹批耳。白水云沉落日寒，长楸雪急西风起。唐之虎臣王毛仲，锦绣成群冠边鄙。骊山初幸事繁华，亦有蒲梢入内家。王花之骢照夜白，何似帝圉拳毛騧。当时受诏何人写，粉墨曹韩尽可誇。毫端飒爽动阊阖，绢素惨澹开风沙。四蹄雷电龙池出，独立赤墀异筋骨。汉庭惟数金秺侯，承恩奚但西京日。
唐民部宅饯刘大理长钦考绩北上
作者：欧大任
朝代：明

酌酒黄花此夕情，久从海内得刘生。引经岂但推儒术，结袜因知借客名。月傍林乌玄武署，霜彫江树秣陵城。九霄宫阙长相忆，彩笔还来赋二京。
唐王孙孔炎以南阳方奉常书索赠辄投鄙句
作者：欧大任
朝代：明

宛都吾记昔年游，客解金貂向酒楼。熊耳西看曾积甲，胎簪南下始酾流。中原麟趾周公族，一代龙驹汉子侯。谁似河间陈雅乐，知君心系五云秋。
善法堂
作者：欧大任
朝代：明

弥陀殿侧远公堂，忆昔开山古道场。缁素三千来此会，苍茫禅海一津梁。
喜官军已逐海寇寄黄公补公绍
作者：欧大任
朝代：明

苍茫五岭半烽烟，幕府欢声露布传。沧海几年徵弩士，番禺诸将会戈船。军储邕筦宵偏急，杀气卢城秋可怜。忆尔登楼长啸后，曼胡缨自曳江天。
喜梁师说李少偕入社得情字
作者：欧大任
朝代：明

乐志新成趣，柴门扫雪迎。岂期簪绂客，而有薜萝情。蒋径过羊仲，梁园待马卿。北山旧猿鹤，莫遣怨寒盟。
喜衡仲至杨州
作者：欧大任
朝代：明

吾弟风尘色，淮南见欲惊。入门先问母，束带独怜兄。海月照征袂，江烟沾客缨。松斋频共坐，花径每随行。病齿能挥药，消中亦引觥。灯前儿女恋，榻下笑谈声。不及姜肱被，山家枕簟情。
喜郭侍御还南台
作者：欧大任
朝代：明

赐召旋于放逐馀，郭丹风采更谁如。亭边客认埋轮使，辇下人传谏猎书。葵藿雨心怀禁闼，云霄一日走锋车。已知主圣容臣直，咫尺青蒲拜玉除。
喷玉岩长句
作者：欧大任
朝代：明

天泉百道下晴潭，淙淙西岭霾烟岚。跳珠翻雪不知数，独称喷玉千丈岩。喷玉天泉水，源从山上起。倏看闪电来，半在青天里。洒流横激湿行云，溅沫时惊过鸟群。狂飙万里吹难断，皓月三更影不分。初疑白鸾在树出，更疑宝剑倚天立。寒气飒飒猿狖号，冷光泠泠山鬼泣。左潈右射洗青空，崩崖快泻双石谼。几见嵚崟下赤日，遂令澒洞来悲风。曾闻天台之南雁宕北，绝巘飞泉削苍壁。偃盖低飘□□松，明霞侧映五色石。匡庐九叠屏风张，银河倒挂三石梁。香炉郁葱吐云散，瀑布夭矫惊龙翔。台山庐岳遥相望，我昔扁舟恣长往。玉岩之水澄我心，归来福地何萧爽。漱石枕流奚所营，朝餐金液暮赤英。仙人招我彩云里，便御茅龙朝太清。
喻郡丞邦相信美楼歌
作者：欧大任
朝代：明

郡丞昔称水部才，崄巇历落樟亭来。府中金印常独绾，几曾或废山公杯。杭为西浙一都会，此景信美斯楼开。隙间隐几自吟眺，烟霞岩壑争环回。夷犹三载亦已久，种竹齐肩柳生肘。谒舍多赓处士诗，俸钱尽给佳宾酒。藤萝掩映卷帘时，风流缭绕挥毫手。未须更觅高阳池，楼中胜事何不有。君不见风流今日喻杭州，宁数荆南王粲楼。早晚黄金赐颜色，便应徵拜富民侯。
嘉善寺
作者：欧大任
朝代：明

仙人台近瞰中峰，西涧招提万树松。岂有支公谈白马，杖藜吾自听山钟。
嘉树篇贻吴叔承
作者：欧大任
朝代：明

猗彼南州树，生在长江干。后皇命徕服，托根良亦难。绿叶纷素荣，珍实垂圆槫。玉衡散其彩，金衣照成丹。包厥内白姿，荐之登玉柈。有似修姱士，丘园贲盘桓。茂植先代贤，葳蕤名考槃。吴氏有季子，礼乐华衣冠。素封千户侯，释蹻趋金銮。力田已逢年，清霜保严寒。宁论会稽箭，何但湘洲兰。嘉树诒明德，长友鄣南峦。
嘉祐寺与禋公别
作者：欧大任
朝代：明

开社白莲秋，出山余暂游。君忆柴桑客，江边一倚楼。
嘉禾遇雨冯太史开之过舟中
作者：欧大任
朝代：明

轩车坭潦下西皋，金马词臣出访劳。于越山留三日雨，玄冥风过五湖涛。纵谭名理齐鹏鴳，老愧机心谢桔槔。君去汉家逢盛礼，未须江海忆鱼舠。
四月八日观浴佛
作者：欧大任
朝代：明

心猿持不竞，意絮飞初定。热恼除焦煎，贪嗔戒急缮。皈依趋道场，圆照启禅镜。兹晨方大寤，天竺降祥庆。丈六挺金身，说法众生听。苦行曾六年，沐浴竹园静。罽宾留象尊，波斯转轮正。兰汤俨若存，螺发新逾瑩。礼罢鹫山钟，讲馀鸰堂磬。沙弥结夏时，正可求自性。清凉五罪销，寥廓六尘净。以此度世人，平等超三乘。请谢八关斋，忏悔已恭命。至理归无生，悠然发高咏。
四月八日观浴佛
作者：欧大任
朝代：明
体裁：古风

心猿持不竞，意絮飞初定。热恼除焦煎，贪嗔戒急缮。皈依趋道场，圆照启禅镜。兹晨方大寤，天竺降祥庆。丈六挺金身，说法众生听。苦行曾六年，沐浴竹园静。罽宾留象尊，波斯转轮正。兰汤俨若存，螺发新逾莹。礼罢鹫山钟，讲馀鸰堂磬。沙弥结夏时，正可求自性。清凉五罪销，寥廓六尘净。以此度世人，平等超三乘。请谢八关斋，忏悔已恭命。至理归无生，悠然发高咏。
回銮歌五首
作者：欧大任
朝代：明

铙歌喧奏上之回，直北风烟万里开。凤叶岐山仙吹入，龙扶汾水御舟来。行宫宿卫在沙河，北岳诸侯望幸多。闻道遄归思饮马，一时传诏万方歌。西山云色玉泉流，两岸垂杨夹綵舟。一曲上陵新乐府，圣明不事具茨游。西直门西尘涨天，先驱七萃肃旌旃。都人快睹龙颜喜，控马徐行辇路前。千官鹄立拥如云，羽骑骖驔部领军。神武自今惊朔漠，建旄谁不颂吾君。
回銮歌五首·其一
作者：欧大任
朝代：明

铙歌喧奏上之回，直北风烟万里开。凤叶岐山仙吹入，龙扶汾水御舟来。
回銮歌五首·其三
作者：欧大任
朝代：明

西山云色玉泉流，两岸垂杨夹綵舟。一曲上陵新乐府，圣明不事具茨游。
回銮歌五首·其二
作者：欧大任
朝代：明

行宫宿卫在沙河，北岳诸侯望幸多。闻道遄归思饮马，一时传诏万方歌。
回銮歌五首·其五
作者：欧大任
朝代：明

千官鹄立拥如云，羽骑骖驔部领军。神武自今惊朔漠，建旄谁不颂吾君。
回銮歌五首·其四
作者：欧大任
朝代：明

西直门西尘涨天，先驱七萃肃旌旃。都人快睹龙颜喜，控马徐行辇路前。
因滇中使寄方子及
作者：欧大任
朝代：明

五载南音楚执圭，相思更在益州西。开边异代通华马，奉使何人祀碧鸡。客戴次工能共醉，蛮封么㱔请留题。还君鞭弭中原日，莫恨昆明听子巂。
因滇中使寄方子及
作者：欧大任
朝代：明
体裁：七言律诗

五载南音楚执圭，相思更在益州西。开边异代通华马，奉使何人祀碧鸡。客戴次工能共醉，蛮封么些请留题。还君鞭弭中原日，莫恨昆明听子巂。
园中行药过秋枫桥作三首
作者：欧大任
朝代：明

枫树桥前行药时，学得休粮脚自支。三夫敢借官家力，日理芒鞋去莫疑。瘦躯如鹤已身轻，欲试看山蜡屐行。栗里蓝舆亦多事，醉劳二子一门生。庞公不解入州城，愧客扶锄问姓名。莫笑曾从大夫后，赐归犹是老田更。
园中行药过秋枫桥作三首·其一
作者：欧大任
朝代：明

枫树桥前行药时，学得休粮脚自支。三夫敢借官家力，日理芒鞋去莫疑。
园中行药过秋枫桥作三首·其三
作者：欧大任
朝代：明

庞公不解入州城，愧客扶锄问姓名。莫笑曾从大夫后，赐归犹是老田更。
园中行药过秋枫桥作三首·其二
作者：欧大任
朝代：明

瘦躯如鹤已身轻，欲试看山蜡屐行。栗里蓝舆亦多事，醉劳二子一门生。
园夕
作者：欧大任
朝代：明

高林纤月落，曲沼暝烟平。竹密衣裳懒，荷深枕簟清。乐天知有命，出世学无生。岂但持竿去，萧然濮上情。
固始谒许忠节祠
作者：欧大任
朝代：明

太史铭家庙，忠先表乐陵。天青秦血洒，月白楚魂凭。帝自诛刘濞，神今飨泰烝。羽林恩不细，霄汉翊中兴。
圆通寺
作者：欧大任
朝代：明

山有古祇林，开堂石耳阴。岳云当涧落，径树向门深。雪磴僧支策，风泉客掩琴。西亭茶灶在，即此长禅心。
垂老
作者：欧大任
朝代：明

金闺一出几经春，垂老惟知懒是真。但爱曲肱留盛世，岂难挥手谢时人。门多翠藓何妨僻，山有青精未厌贫。笑杀柴桑归去客，仅能完得义熙身。
塘上行
作者：欧大任
朝代：明

蒲生无定根，夙昔在涧湄。雨露一沾润，移植金银池。贱妾初事君，自许黄发期。昔如春花鲜，今似秋草萎。繁华自零落，膏泽不复施。寒暑一何速，盛衰难自持。谗言岂必深，君恩宁中移。弃置固其理，妾心常依依。嘅彼白华人，辛苦今独知。
塞下曲七首
作者：欧大任
朝代：明

雪满辽阳万里山，孤城木叶白云间。至今鸭绿江头月，独照高骊使者还。甲马居庸日日还，黄花一望白羊间。何年绣斧曾三疏，百拜回銮独闭关。军市云中日暮开，渔阳上谷几烽台。娘娘滩上沙如月，一曲胡笳马上来。二镇屯兵百万馀，花当消息近何如。征鸿日暮江南去，多少闺人望寄书。黄河套里尽膏田，胡虏深耕六十年。莫上骆驼城上望，黄沙白草正连天。燉煌更在酒泉西，哈密全封土鲁提。汉将留屯三万里，玉门休用一丸泥。花马池边大将营，边军只保朔方城。吉囊莫向硝河渡，曾见泾阳六月兵。
塞下曲七首·其一
作者：欧大任
朝代：明

雪满辽阳万里山，孤城木叶白云间。至今鸭绿江头月，独照高骊使者还。
塞下曲七首·其七
作者：欧大任
朝代：明

花马池边大将营，边军只保朔方城。吉囊莫向硝河渡，曾见泾阳六月兵。
塞下曲七首·其三
作者：欧大任
朝代：明

军市云中日暮开，渔阳上谷几烽台。娘娘滩上沙如月，一曲胡笳马上来。
塞下曲七首·其二
作者：欧大任
朝代：明

甲马居庸日日还，黄花一望白羊间。何年绣斧曾三疏，百拜回銮独闭关。
塞下曲七首·其五
作者：欧大任
朝代：明

黄河套里尽膏田，胡虏深耕六十年。莫上骆驼城上望，黄沙白草正连天。
塞下曲七首·其六
作者：欧大任
朝代：明

燉煌更在酒泉西，哈密全封土鲁提。汉将留屯三万里，玉门休用一丸泥。
塞下曲七首·其四
作者：欧大任
朝代：明

二镇屯兵百万馀，花当消息近何如。征鸿日暮江南去，多少闺人望寄书。
士鹄见过同宿显恩禅房得深字
作者：欧大任
朝代：明

同舍别何久，乍逢秋已深。君方理簪绂，吾欲乞山林。橐笔三朝客，支筇五岳心。故园萝薜约，开阁待长吟。
壬戌七月十五夜同诸亲友泛舟佛教海
作者：欧大任
朝代：明

赋成忆在楚江干，今夕何夕斯游难。自操兰桡波里白，不禁枫叶霜前丹。水落石出鲈鱼上，月明星稀乌鹊寒。醉倚柁楼望天末，西风萧萧羌笛残。
复忧
作者：欧大任
朝代：明

老夫忧不细，藿食地偏遥。鳞介悲青海，鸾凰困赤霄。饷穷农亦病，边急盗仍骄。谁为调元气，夔龙满圣朝。
夏夜同刘廷尉吴驾部顾司勋集李司封宅
作者：欧大任
朝代：明

钟岭临高阁，双桐夏亦寒。邀欢樽是桂，并署握皆兰。赋借文犀管，酣欹紫箨冠。夜深留客久，星汉一盘桓。
夏夜同吴侍御黎秘书集许舍人稚干馆得芳字
作者：欧大任
朝代：明

西京视草郎，结佩有琼芳。下直开文苑，高阳得酒狂。庭槐风转细，林竹露添凉。爱此萧闲夜，那知玉漏长。
夏夜同顾玄纬汪直卿黎惟仁潘少承梁少嘉集雨青楼听雨得钟字时玄纬将归无锡
作者：欧大任
朝代：明

王粲将归夕，登楼意万重。风飘残垒角，云掩隔山钟。密响过池竹，微凉度涧松。他宵那可听，寂寞卧西峰。
夏夜遇雨斋中颇有秋意
作者：欧大任
朝代：明

独宿高斋夜，萧然松桂幽。海风频送暑，山雨渐成秋。散帙青藜过，鸣琴白雪流。潘安犹寓直，谁遣二毛忧。
夏太常画竹引为冯用唯赋
作者：欧大任
朝代：明

冯郎慕竹世希有，桑梓园中攀玩久。云是先人旧所题，手泽犹存言不朽。今晨访我芙蓉溪，玉轴青绫手自携。开图忽见夏卿画，挂向堂中色惨悽。吁嗟此幅不易得，败素残缣俱可惜。蜩蝮蛇蚹古所难，坡陀沙屿今虚忆。雾干霏霏洒不乾，风梢瑟瑟暗生寒。鹧鸪啼处雨声急，帝子愁时春日残。修篁密筱阴翠满，咫尺由来千里远。西风何处洞庭秋，白云回首潇湘晚。君不见文洋州，筼筜谷中谁可俦。渭滨千亩有馀地，彭城一派无奔流。又不见萧协律，幽姿远思谁能匹。天竺寺前烟杳冥，湘妃庙口云沾湿。萧郎华彩已彫零，文守丹青漫有名。黄筌赵頫不可作，千载坛场惟夏卿。冯郎对此山轩下，琼玖琅玕宁论价。玉树应留彩凤栖，沧溟会见神龙化。君家世德重当时，卫武风流淇澳诗。青霄更拂三花树，湛露同沾万岁枝。
夏太常竹苏大行索题
作者：欧大任
朝代：明

吴客千竿江月残，巴童一曲江波寒。长安何限青青玉，耐与苏郎雪后看。
夏文甫周稚尊张康叔薛世和冯伯延吴允兆汪象初黄说仲张汝弦九子见过得长字
作者：欧大任
朝代：明

群公敦夙好，携手问潜郎。落日青萍在，秋风白发长。马卿虽玩世，张翰已思乡。禅理閒差胜，词锋老渐藏。秫花犹未酿，菰米但堪粮。将客聊开径，呼儿稍进觞。苑连凉竹密，溪近野莼香。招隐还题馆，钟山傍草堂。
夏文甫将游五岳别于江东
作者：欧大任
朝代：明

夏统药囊在，向平藜杖随。溪逢三笑客，岳待五游诗。济胜看能事，深栖愧夙期。挂冠神武去，终欲寄茅茨。
夏日同刘仲修李惟寅诸子出城访丘谦之得飞字
作者：欧大任
朝代：明

西来初弛担，策马问郊扉。以我思乡泪，沾君去国衣。齐梁游已倦，江汉赋将归。一叶秋风里，何年向洛飞。
夏日同沈太史顾张二光禄集李明府宅得人字
作者：欧大任
朝代：明

谁如怀县宰，隆暑正邀宾。竹下披襟日，尊前颂酒人。带花移小石，贯柳出鲜鳞。何必论河朔，沉冥意更真。
夏日同沈李盛梅梁董朱李诸子邀余君房袁景从马用昭张元易集吕道士馆得醒字
作者：欧大任
朝代：明

频来京洛会，词客满西亭。急拍摇花篽，飞鞍续酒瓶。世容方朔避，狂似次公醒。尚记诗成处，多题竹上青。
夏日同潘时良出访徐子与因避暑张园
作者：欧大任
朝代：明

休沐名园里，飞觞细雨前。瓜期元不偶，萍迹况相怜。避暑仍袁绍，登楼亦仲宣。何须仙掌露，心赏已泠然。空庭回赤日，万竹驻高轩。入座凉飙满，披襟玉露繁。风尘俱傲吏，河朔一清尊。即此看沉陆，无论金马门。
夏日同潘时良出访徐子与因避暑张园·其一
作者：欧大任
朝代：明

休沐名园里，飞觞细雨前。瓜期元不偶，萍迹况相怜。避暑仍袁绍，登楼亦仲宣。何须仙掌露，心赏已泠然。
夏日同潘时良出访徐子与因避暑张园·其二
作者：欧大任
朝代：明

空庭回赤日，万竹驻高轩。入座凉飙满，披襟玉露繁。风尘俱傲吏，河朔一清尊。即此看沉陆，无论金马门。
夏日同社集郑别驾祖皞宅
作者：欧大任
朝代：明

二仲来游处，新开竹径深。家曾移谷口，园自接诃林。门外丛蒿长，阶前积藓侵。社堪岩桂结，席爱沼荷临。酌醴蒲犹泛，？泉李尚沉。琴囊开石上，棋局就花阴。清世能偕隐，芳晨不废吟。商颜非此日，宁负紫芝心。
夏日同社集郑别驾祖皞宅
作者：欧大任
朝代：明
体裁：五言排律

二仲来游处，新开竹径深。家曾移谷口，园自接诃林。门外丛蒿长，阶前积藓侵。社堪岩桂结，席爱沼荷临。酌醴蒲犹泛，�泉李尚沉。琴囊开石上，棋局就花阴。清世能偕隐，芳晨不废吟。商颜非此日，宁负紫芝心。
夏日同陈世鸣凭虚阁宴集次陈徐二子壁间韵四首
作者：欧大任
朝代：明

伏日登禅阁，萧萧松桂秋。云霞开绣户，城阙隐朱楼。山绕乐游苑，池穿太液流。爱君延赏意，弥觉异乡愁。故事南朝日，风流忆谢墩。薜萝延翠霭，箫鼓送黄昏。钟阜深藏寺，玄湖曲绕村。帝城瞻王气，犹自护朱门。地远堪遗世，山空忽似秋。虚疑梁苑雪，不尽楚江流。草树三吴色，云烟六代愁。夜深凉月白，长啸碧峰头。二妙题诗处，招邀载酒来。阁虚频送暑，昼永数衔杯。日月周京旧，山河禹甸回。登高虽欲赋，愧尔子云才。
夏日同陈世鸣凭虚阁宴集次陈徐二子壁间韵四首·其一
作者：欧大任
朝代：明

伏日登禅阁，萧萧松桂秋。云霞开绣户，城阙隐朱楼。山绕乐游苑，池穿太液流。爱君延赏意，弥觉异乡愁。
夏日同陈世鸣凭虚阁宴集次陈徐二子壁间韵四首·其三
作者：欧大任
朝代：明

地远堪遗世，山空忽似秋。虚疑梁苑雪，不尽楚江流。草树三吴色，云烟六代愁。夜深凉月白，长啸碧峰头。
夏日同陈世鸣凭虚阁宴集次陈徐二子壁间韵四首·其二
作者：欧大任
朝代：明

故事南朝日，风流忆谢墩。薜萝延翠霭，箫鼓送黄昏。钟阜深藏寺，玄湖曲绕村。帝城瞻王气，犹自护朱门。
夏日同陈世鸣凭虚阁宴集次陈徐二子壁间韵四首·其四
作者：欧大任
朝代：明

二妙题诗处，招邀载酒来。阁虚频送暑，昼永数衔杯。日月周京旧，山河禹甸回。登高虽欲赋，愧尔子云才。
夏日同陈使君敬甫游郑园泛舟因怀王侍御纯甫
作者：欧大任
朝代：明

竹屿花潭落日迟，使君还共酒船移。客能吴相袁丝饮，郡似襄阳习氏池。六月波涛沾翠黛，两河灯火散青骊。飘零白雪梁园满，独忆尊前楚调词。
夏日周公瑕马从甫陆成叔同集悦上人禅房得书字
作者：欧大任
朝代：明

嘉会逢休沐，城南枉客车。竹深三径里，松偃六朝馀。贝叶齐诗策，莲花照梵书。词华青玉管，禅诵白云庐。棐几凉蕉石，清斋瞻笋蔬。逍遥持论后，玄度意何如。
夏日图南楼成有述
作者：欧大任
朝代：明

巾屦归来学遂初，林中吾自爱吾庐。翻经每解莲花藏，握管閒窥薤叶书。桑落日能供社酒，莼香时亦钓溪鱼。蒙庄正待扶摇翼，可是天池六月馀。
夏日斋居得雨和黄君庆
作者：欧大任
朝代：明

郊禋盛典肃群工，握管多传法署中。五月旱荒劳诏旨，万方雷雨过斋宫。当窗杏叶添新绿，傍砌葵花放小红。何限甘泉供奉客，赋成谁敢似扬雄。
夏日江村闲游二首
作者：欧大任
朝代：明

乡园惟旧业，凫鸭自为家。宅比岷阳近，田依杜曲斜。回堤侵芋叶，荒渚带蕉花。愧谢纶竿叟，江烟度岁华。南陆当炎日，西淋近水乡。葡萄沾雨熟，菡萏出波长。溪引观鱼槛，池开射鸭堂。兰桡自来往，何必下潇湘。
夏日江村闲游二首·其一
作者：欧大任
朝代：明

乡园惟旧业，凫鸭自为家。宅比岷阳近，田依杜曲斜。回堤侵芋叶，荒渚带蕉花。愧谢纶竿叟，江烟度岁华。
夏日江村闲游二首·其二
作者：欧大任
朝代：明

南陆当炎日，西淋近水乡。葡萄沾雨熟，菡萏出波长。溪引观鱼槛，池开射鸭堂。兰桡自来往，何必下潇湘。
夏日泰州光孝禅房柬王子慎方允治
作者：欧大任
朝代：明

丈室隐茅茨，清斋缮性时。教曾黄石许，心果白鸥知。习睡憎便腹，谈诗畏解颐。悠然怀二子，风雅得吾师。鸣磬海楼东，栖禅亦此中。伏牛千古事，驱马众人同。过郢歌谁和，游齐瑟自工。所期飞锡去，从尔御泠风。
夏日泰州光孝禅房柬王子慎方允治·其一
作者：欧大任
朝代：明

丈室隐茅茨，清斋缮性时。教曾黄石许，心果白鸥知。习睡憎便腹，谈诗畏解颐。悠然怀二子，风雅得吾师。
夏日泰州光孝禅房柬王子慎方允治·其二
作者：欧大任
朝代：明

鸣磬海楼东，栖禅亦此中。伏牛千古事，驱马众人同。过郢歌谁和，游齐瑟自工。所期飞锡去，从尔御泠风。
夏日游黎惟敬山池
作者：欧大任
朝代：明

名家开别墅，野客到閒堂。园籞朝光丽，山池夕吹凉。蘋疏浮弱筕，筱长夹重杨。砌药翻朱萼，渠莲结缥房。鱼摇鲸尾浪，燕拂桂枝梁。玉轸调风细，金尊对日长。心期招隐客，业似草玄郎。倚石闻金奏，临流荐羽觞。忻陪河朔会，恍在阆风旁。安得金鹅蕊，时同薜荔裳。
夏日王银台方太常李明府饮绣佛斋观榴花得盐字
作者：欧大任
朝代：明

松下清斋破午炎，海榴邀客共巡檐。红蒸散雾时侵席，紫艳披香乍满帘。密坐周遭山步帐，照盘羞涩水晶盐。看花不废逃禅兴，吏隐谁能得易兼。
夏日陈忠甫同镇继正琇德清如序四诗僧过显恩精舍见访
作者：欧大任
朝代：明

木榻世情疏，燕阳偶卜居。道林邀法社，玄度爱僧庐。吏隐兼持律，家贫不废书。清言吾意惬，步屧更何如。
夏月斋中作
作者：欧大任
朝代：明

市隐变名姓，岩栖避嚣喧。愧余徇微禄，七奔疲精魂。持牒浮弋来，荒斋谢烦冤。剪榛荫嘉树，辟径滋芳萱。庭莎稍堪藉，篱槿亦可藩。皋月熙百卉，绪风扇微暄。即事遂偃仰，倦息扃柴门。开箧读我书，千古精义存。称诗河梁作，诠艺邺下篇。馀音究正始，末流溯开元。斯文岂小技，操觚兢空言。傥悟斲轮巧，无忘运斤难。冥心自丘壑，独寤永弗谖。超然乐恬虚，道在怀漆园。
夏至斋居答方奉常允治
作者：欧大任
朝代：明

长夏斋心坐，清诗为我题。日晴官署里，天近苑城西。新竹麛偏卧，高槐鸟更啼。可怜不同赏，分直似岩栖。
夏雨
作者：欧大任
朝代：明

燕地雨无正，夏霖何惨悽。风骄沙漠北，电划大行西。泥潦频炊桂，门庭一杖藜。杜陵头欲白，犹傍浣花溪。
夏黄门摄县以纂志见邀局中答梁彦国邓毓元二子
作者：欧大任
朝代：明

偶来讲肆暂盘桓，祖谢同游自鹖冠。窗外竹声凭槛听，雨中山色隔城看。娇莺乍啭衣将换，新火初分食尚寒。自笑校书非寓直，花期犹阻故人欢。
夜从召伯堰五十里还杨州
作者：欧大任
朝代：明

听鸡埭上过邗沟，片片霜华扑弊裘。不是马卿游易倦，十年词赋事诸侯。
夜别苏觉夫大雾泛舟归草堂
作者：欧大任
朝代：明

河梁一分手，野客亦宵奔。月下卧披氅，烟中闻放䑳。猿啼知是岸，鸥宿问何村。曙色襄阳郭，依依见鹿门。
夜别陈饶州
作者：欧大任
朝代：明

寒夜双星入部初，故人相见十年馀。雁声鄱水牵丝笮，雪色芝山照绮疏。仲举留宾江郡榻，长卿谏猎汉庭书。为君归报中朝旧，悬向斋前只有鱼。
夜同丁计部蔡沈二比部陆山人集黎秘书宅
作者：欧大任
朝代：明

谁为囊钱论有无，故人今夕共呼卢。关山玉笛哀初散，霄汉金茎渴未苏。太乐尚容求作令，高阳宁得少吾徒。衡阳南望相将去，好待秋风出五潴。
夜同朱计部子得集沈仪部伯英宅得诗字
作者：欧大任
朝代：明

吾从二子后，犹有一尊期。游倚朱家侠，名推沈约诗。檐花飘绛雪，宫漏报缁帷。卜夕欢娱地，归鞍北斗垂。
夜同黎秘书过徐方伯
作者：欧大任
朝代：明

此日故人少，千秋大雅难。吾曹鸡肋在，世事马蹄看。夜漏篝灯久，春盘佐酒寒。片心君自识，几得醉长安。
夜听谭七吹笛因忆金陵张六
作者：欧大任
朝代：明

谭君置酒烧银烛，为我停杯吹紫玉。正逢兰佩赠佳人，何事竹枝奏离曲。数声袅袅斗柄低，断雁哀猿入耳啼。霜满洞庭悲落木，萤流长信恨空闺。倚阑只诉君心苦，别客听之更悽楚。此夕同游石井山，明朝独下松陵浦。忆昔江东落魄行，张郎视我犹弟兄。春园袅娜闻花下，夕馆参差醉月明。六载分携别离久，何人共把长干酒。千里音书不可来，梦中时见白门柳。槯藏今已非少年，弹铗哀歌瓮牖边。慵书班氏谁曾问，学剑相如只自怜。看君暂得同欢笑，犹胜金陵隔烟峤。窈窕离愁不可挥，请君三弄江南调。
夜坐西斋
作者：欧大任
朝代：明

拥褐观心坐，翛然万念澄。焚香齐乱帙，煮药候残灯。榻在稀逢客，瓢空懒寄僧。住山诸子约，何日遂担簦。
夜宿云谷听瀑布泉
作者：欧大任
朝代：明

东林聊寄宿，高阁傍层峦。树里泉为瀑，山中谷是盘。近檐疑雨至，欹枕即江干。月色照还白，云声落更寒。遥知沾涧筱，仍想湿陂兰。洒迥飘成雪，翻空激作湍。珠英真的的，玉佩自珊珊。折竹相陵浦，听松句曲坛。山猿惊果坠，乌鹊绕枝单。客子魂难定，高僧梦正残。钧天何处曲，流水此中弹。谁写瑶琴里，清宵一倚阑。
夜次羚羊峡口
作者：欧大任
朝代：明

端溪泊舟处，今夕待秋风。落叶江波上，啼猿峡雨中。曙将催榜枻，凉已到梧桐。不用津人识，藤蓑自钓翁。
夜泊小金山寺闻梵
作者：欧大任
朝代：明

禅子经行处，泠泠度水濆。空门正寥寂，觉海绝嚣纷。散响飘黄叶，馀音袅白云。鲛人投岸泣，螺女隔江闻。天籁浑同远，霜砧乱不分。灵洲鱼跋浪，郁水雁呼群。乍辨仓莺语，多传白马文。此时谁共听，洗耳谢尘氛。
夜泊江门
作者：欧大任
朝代：明

嘉会楼西楚客台，小庐冈路似天台。可堪四十年前约，犹向江门梦里来。
夜泊海珠江
作者：欧大任
朝代：明

旅泊江城蜡炬残，愁闻使者募材官。秋成百粤诛求尽，乱后三吴戍守难。楼橹月明乌鹊起，海门风急皂雕寒。谁令白首含毫客，时向霜前把剑看。
夜登太白楼
作者：欧大任
朝代：明

狂歌采石月，高卧谪仙楼。珠斗当窗见，银河拂槛流。朔鸿飘塞色，羌笛入边愁。何处思公子，峨眉夜夜秋。
夜登徐州驿楼
作者：欧大任
朝代：明

汴泗交流重镇成，千家雉堞听涛声。浊河月涌台边迥，衰草天连雪后平。霸气只今销沛上，楚歌犹自满彭城。汉家更欲沉玄璧，酾酒黄楼万古情。
夜登曹进士仲宣楼
作者：欧大任
朝代：明

江左风流汉署郎，高楼邀客说干将。名高绣虎题双管，书就雕龙满几囊。山色尽疑连宛邓，溪声犹似挟沮漳。只今信美当吾土，夜倚星辰望帝乡。
夜直司空尚书省中
作者：欧大任
朝代：明

青绞曾给尚书郎，襆被犹薰粉署香。谁似汉家颜驷老，白头归梦在江乡。
夜访蔡子铎
作者：欧大任
朝代：明

访君灯下砌蛩啼，月满千山霜满溪。从此相寻知不远，梦来应过浣花西。
夜起观池上荷花
作者：欧大任
朝代：明

炎歊不可居，起濯风露里。解佩欲遗谁，盈盈涉秋水。
夜过云谷洞
作者：欧大任
朝代：明

豹林只隔数峰西，涉涧寻君月未低。简子深秋停露照，鞠侯清夜过云啼。泉香石铫聊堪煮，松响风琴不用携。谁见幽人独来往，寒光明灭在前溪。
夜过宝应湖
作者：欧大任
朝代：明

飞涛寒涌柁楼深，永夜星河堕欲沉。病后江湖曾起色，醉来书剑有雄心。苇间明月双珠出，蘋末悲风万籁吟。回首芜城平楚尽，中原何处不萧森。
夜过赵大理
作者：欧大任
朝代：明

过逢情缱绻，杯酒慰羁栖。夕院桐飘叶，秋园鹿引麛。薄云吴苑北，疏柳汉宫西。共听高城漏，乡关梦欲迷。
夜过黄鸿胪汝会宅同华父惟昭汝学直卿观灯得灯字
作者：欧大任
朝代：明

京洛同游客，谁期此试灯。树悬珠的皪，窗照玉崚嶒。云骑花争出，星桥鹤共升。称诗纷满席，偏喜酒如渑。
夜集紫霞楼同登妙高台玩月
作者：欧大任
朝代：明

南楼清宴几人从，醉后还登第一峰。绝壁烟云春草树，大江波浪夜鱼龙。鸥惊帆影船船月，风急潮声院院钟。谁信妙高台上客，霓旌千队绕芙容。
夜集苏四丈绍节宅遂过乃侄信伯
作者：欧大任
朝代：明

广除凉月夜，高咏思悠然。白社惭吾后，青山羡尔先。窗琴风里响，涧水席边悬。小阮犹多兴，移尊竹卜眠。
夜集谭大理宅同侯比部舜举
作者：欧大任
朝代：明

寓直推能赋，论交更一寻。月悬郎署冷，山绕帝城深。白纻传新曲，黄花寄赏心。不知城漏永，星汉夜沉沉。
夜饮诸太史端甫宅
作者：欧大任
朝代：明

周南初返直庐年，朝退能开野客筵。宫锦夜披明月下，禁钟秋到凤楼前。玉绳低映长安树，仙掌高擎白露天。方朔自惭还索米，汉庭空有故人怜。
大中桥晚眺
作者：欧大任
朝代：明

佳气葱芊望不遥，汉家宫殿切丛霄。五陵车马今何在，依旧斜阳白下桥。
大兴孙主簿文济见邀县斋夜饮二首
作者：欧大任
朝代：明

十载故人在，鸾栖枳棘深。客来惟杖屦，吏散似山林。倦翼将归兴，行云不竞心。灯前诗益壮，何更论浮沉。京邑官非小，三朝侍辇来。世家彝鼎贵，群从庙廊才。何胤宁蝉冕，陶潜但酒杯。旧游堪几醉，能不夜深回。
大兴孙主簿文济见邀县斋夜饮二首·其一
作者：欧大任
朝代：明

十载故人在，鸾栖枳棘深。客来惟杖屦，吏散似山林。倦翼将归兴，行云不竞心。灯前诗益壮，何更论浮沉。
大兴孙主簿文济见邀县斋夜饮二首·其二
作者：欧大任
朝代：明

京邑官非小，三朝侍辇来。世家彝鼎贵，群从庙廊才。何胤宁蝉冕，陶潜但酒杯。旧游堪几醉，能不夜深回。
大司寇见素林公木兰归客图歌
作者：欧大任
朝代：明

承平昔在成化间，林公初出木兰山。内竖妖僧肆荧或，危言下狱投边关。孝宗之世持滇宪，焚佛辇珠入京甸。千厓孟密詟天威，陈臬湖湘速归传。木兰五载白纶巾，敕起防江作重臣。名齐台省四君子，世识维扬一俊人。开府西江列双戟，上书请禁吴王逆。一辞院印十年归，投老木兰山下客。西征有诏自天来，头白令公何壮哉。蓝鄢直视狐兔穴，豺狼未灭令心哀。江津再捷不受赏，回首木兰理烟桨。刘濞窥关恶已成，谁为剧孟谁袁盎。今皇御极求老成，入司邦禁动引经。权家戚畹畏如虎，乞身八疏辞宸扃。平生三仕还三已，半向木兰弄烟水。仰天长啸一挥毫，万叠云霞落冰纸。壶公千丈高嵯峨，长者陂寒水不波。孤鸿冥冥白驹皎，思公不见将如何。潘君爱画世无匹，百年元气视此笔。愿君宝之藏石室，再拜贞观魏公笏。
大司徒钟阳马公哀词
作者：欧大任
朝代：明

若有人兮钟山之阳，纕蕙带兮荷为裳。抗芝橑兮植桂栋，张椒帷兮扈药房。羌独往兮餐明霞，吸元精兮结若华。究无始兮憺大荒，思六合兮而为家。忽骎骎其高骞兮，翕北驱而淩厉。斥丰隆而鞭列缺兮，造旬始而谒上帝。豹纛熊轓，左右若驭。空兮倏雨，滃而焱卫。秉虬节而沛凤旌兮，吸嚊卉歙以容裔。帝谓荃之芳馨兮，命高驼而授之辔。俨驰驱于大陆兮，骋过都之骅骝。瞩圣哲之高轨兮，敢夷豫于林丘。世果值夫唐虞兮，遁不可兮巢由。历已届夫姒姬兮，身若许兮傅周。俯青岳而揽朱陵兮，折寒门而烛玄洲。四方上下以攸迈兮，望钟山而归游。左沧海而右武夷兮，又何不可以久留。厌埃壒之纠纷兮，扬芒熛而不可止。纡壹郁而太息兮，驾鸿濛而迤靡。划砰磕兮雷电，俄云谲而波诡。纷鼍鼓兮宵鸣，恍象轪兮晨征。过崦嵫兮万里，下天门兮扬灵。荃何来兮翩而翔，天苍芒兮江日黄。目眇眇兮愁予，恍四顾兮徬徨。邈钟山兮终古，寄遐思于失桑。
大司空曾公新加宫保寄贺二首
作者：欧大任
朝代：明

鹓班鸣佩掖门东，郢国于今秩最崇。相以司空开赤社，恩加太保侍青宫。阁中秘有新裁诏，橐里藏多旧赐弓。八座首承三命贵，一时经术独称雄。山陵使者汉臣尊，丹陛酬功礼数繁。插羽琼条参鼎位，延芳珠树傍台垣。锡圭更绾中书印，拖玉频趋太极门。回首郁葱佳色里，早摅忠荩答皇恩。
大司空曾公新加宫保寄贺二首·其一
作者：欧大任
朝代：明

鹓班鸣佩掖门东，郢国于今秩最崇。相以司空开赤社，恩加太保侍青宫。阁中秘有新裁诏，橐里藏多旧赐弓。八座首承三命贵，一时经术独称雄。
大司空曾公新加宫保寄贺二首·其二
作者：欧大任
朝代：明

山陵使者汉臣尊，丹陛酬功礼数繁。插羽琼条参鼎位，延芳珠树傍台垣。锡圭更绾中书印，拖玉频趋太极门。回首郁葱佳色里，早摅忠荩答皇恩。
大司马制府刘公邀饮仙花观同李方伯何转运陈观察黄大参登朗吟楼
作者：欧大任
朝代：明

建橐海上拥旌游，宴喜军中百尺楼。酒气已薰崧石晓，星光犹带洞庭秋。予吹小队多苍兕，拂舞清歌半白鸠。不浅庾公今夕兴，风流何似在荆州。
大司马曾公以三宅同诸公集
作者：欧大任
朝代：明

紫宸朝罢一飞骖，星聚云中白玉簪。总武今尊周太尉，著书谁似杜征南。樽前盘郢醒犹看，袖裹阴符老更谈。尽道十年宾客在，独怜双鬓已䰐鬖。
大司马督府吴公召饮端州行台
作者：欧大任
朝代：明

幕府邀宾绮席光，分庭人出浣花堂。铙吹夜看江头月，帐饮秋飞峤外霜。奏曲已逢刘越石，注书谁似杜当阳。不缘折节相留意，谁遣宵阑更进觞。
大天界寺
作者：欧大任
朝代：明

长干路转宝林西，古寺犹看御敕题。自昔翠华临玉殿，至今黄鹤下丹梯。松边石蕴烟霞秀，阁上峰连日月低。一入脩门云卧久，细萝芳杜忆深栖。
大寒闭关三日
作者：欧大任
朝代：明

浮生万事劳，仲蔚自蓬蒿。门掩斜阳尽，山连朔吹高。缁尘凋素鬓，鸟雀识绨袍。已会沉冥理，何心更续骚。
大暑同李明府过千佛寺访澧公八韵
作者：欧大任
朝代：明

忻逢陶令约，一过远公居。贝叶时犹诵，桦皮手自书。江鸥分半席，林虎傍前除。慧日亭亭住，慈云冉冉舒。舌波诸海里，头雪五台馀。热恼身何病，清凉性亦虚。梦应通蠡泽，社尚结匡庐。悟后求真我，浮生信六如。
大有山房为天台黄生赋
作者：欧大任
朝代：明

洞辟空明上，千秋委羽时。鸣鸿飞欲隐，控鹤去难期。旧业儒林传，名家祖德诗。谁知岩石卧，姓字动京师。
大理潘公雪夜邀同吴侍御黎秘书万金吾集
作者：欧大任
朝代：明

夜深寒色照帘栊，廷尉留宾似孟公。且共持觞燕市里，岂论结袜汉庭中。秋风城阙闻清角，积雪关山断暮鸿。赋客此时惭授简，独能沉醉倚青骢。
大理邹卿夜饯席上留别
作者：欧大任
朝代：明

乌飞廷尉府中栖，坐拥燕山玉嶂低。半夜星辰丹凤绕，千门冰雪紫驼嘶。避人谏草閒曾检，爱客诗篇醉屡题。我去扬州五湖月，春鸿偏忆禁垣西。
大阅歌
作者：欧大任
朝代：明

渔阳上谷护神京，统制京军大将营。櫜鞬岂但三千士，甲盾今称百万兵。身作长城惟一剑，气雄强虏请长缨。宁论六郡良家子，不数三河侠少名。麒麟锦带佩干将，鱼鸟分麾跃骕骦。夷虏尽归典属国，朝廷先系左贤王。运筹硕画资帷幄，制胜先声出庙堂。愿得虎臣分斧钺，周家磐石万年长。
大阅歌·其一
作者：欧大任
朝代：明

渔阳上谷护神京，统制京军大将营。櫜鞬岂但三千士，甲盾今称百万兵。身作长城惟一剑，气雄强虏请长缨。宁论六郡良家子，不数三河侠少名。
大阅歌·其三
作者：欧大任
朝代：明

麒麟锦带佩干将，鱼鸟分麾跃骕骦。夷虏尽归典属国，朝廷先系左贤王。运筹硕画资帷幄，制胜先声出庙堂。愿得虎臣分斧钺，周家磐石万年长。
大阅歌·其二
作者：欧大任
朝代：明

我皇选将命诹吉，使者内庭承诏出。事异之罘讲射年，礼尊南郑登坛日。由来颇牧才岂多，一时卫霍名谁匹。力可搴旗用勿疑，恩加授钺今非溢。
大雪夜宿应秀才园亭
作者：欧大任
朝代：明

先生未厌一毡寒，雪里寻君对榻看。宁用洛阳除径至，应黉今日是袁安。
大雪宿建昌早行过德安
作者：欧大任
朝代：明

白云千里上巑岏，石耳香炉雪未乾。身到昆丘群玉府，梦游天女散花坛。闭关岂合长高卧，跨马偏宜半醉看。渐过楚乡仍北望，瑶台琼阙是长安。
大雪省中对梅花怀李司封于田
作者：欧大任
朝代：明

钟山南署玉龙蟠，带得罗浮一树寒。谁谓分曹犹隔舍，今宵不共故人看。
大驾出耕籍田
作者：欧大任
朝代：明

帝籍国南郊，于亩画沟澻。仲月土膏动，穜稑种在器。诹日冕朱纮，乘辇驾苍驷。登坛礼先农，秉耒率有位。冒橛三推勤，终亩庶人亟。仓禀可望盈，粢盛庶能备。劳酒及黄冠，赐玉先绿綟。青鸾合嘉奏，铜雀应丰岁。幸从甸师来，免叹周南滞。小臣思归耕，愿毕东皋税。
天久不雨苗将稿矣适张侯下车而雨随至喜赋一律以彰奇庆
作者：欧大任
朝代：明

五马遥驰济众心，雨随车至作甘霖。商羊不用㔣㔣舞，蜥蜴何劳瓮底吟。禾黍满畴沾复秀，桑麻连野㔣还森。三农歌颂声盈道，争羡贤侯惠泽深。
天坛登望
作者：欧大任
朝代：明

帝京南望九门前，大祀郊丘碧草鲜。圜殿恍闻仙陛乐，泰坛虚想御炉烟。河山缭绕彤宫辟，星斗周遭贝阙悬。歌颂太平多盛事，杨雄何日奏甘泉。
天尺楼为陈方伯玉叔赋
作者：欧大任
朝代：明

丹霞缥缈起觚棱，赐有丝纶在上层。韦杜家声天最近，崔庐门第日方升。秘文万卷题宛委，遗草千秋出茂陵。湖海未论豪气在，祇凭绳武佐中兴。
天峰夜半玩月
作者：欧大任
朝代：明

绝峤高寒万籁沉，三更海月出东林。风前独照哀鸿断，霜后全惊落叶深。羁客此时还欲赋，山僧何意更相寻。广寒不隔烟霄路，一曲霓裳万古心。
天开岩
作者：欧大任
朝代：明

千劫无量世界，何年石壁初开。欲听山僧说法，空中万壑风雷。
天湖
作者：欧大任
朝代：明

涧上幽人赋考槃，石泉今得放纶竿。裘披半似桐江隐，璜在疑从渭水看。向晚高台含照远，经秋飞瀑入池寒。烟波岂必投荒饵，六犗连鳌亦不难。
天湖亭早梅
作者：欧大任
朝代：明

九月天湖湖水涯，霜侵铁干影横斜。岭头想是春先到，已见西樵第一花。
天马篇
作者：欧大任
朝代：明

承天门下黄金阙，高鼻夷人入持谒。表上连钱肉騣马，俶傥权奇蹑慌惚。神行狮子玉花高，气奋龙媒朱汗沫。欢归圣德肃灵威，西极来从月氏窟。至尊殿上秉介圭，天闲不重骕骦蹄。越裳虽则献以雉，黄支何事牵其犀。有诏勿纳回回贡，但取成祖御马题。是日出郊祭方泽，先戒雨师命风伯。鸾舆象辇不动尘，貂冕麟袍在交戟。万姓都人颂且歌，四夷君长手加额。吉行宁羡大宛种，纵有蒲稍竟奚益。曾闻高帝乘六龙，夕月行骑飞越峰。国初事体今则异，羽书稍达甘泉烽。辇金互市权羁束，实塞修边计折冲。烈祖挞伐示皇武，神孙端拱歌时雍。元鼎太初贰师出，玉门谁似丸泥封。君不见周家八骏乐何如，岂似明庭壮帝居。大宝之箴今在御，小臣何用旅獒书。
太保临淮李公寄扈从诸诗辄和一篇
作者：欧大任
朝代：明

周南一滞梦游稀，闻道貂冠侍羽旂。鲸吼昆池秋浪起，雁啼汾水白云飞。千官上雍釐曾祝，万骑誇胡猎未归。却是流黄明月在，夜深犹舞紫罗衣。
太保刘文安公彰恩卷
作者：欧大任
朝代：明

功德四朝日，河汾千载馀。曲台家乘礼，东观世藏书。诵岂多三箧，名因出九胪。殿前曾剑履，师傅几人如。风雨中台坼，笳箫上党寒。崇班瞻太保，旧学失甘盘。瓜奠频繁遣，槐阴次第看。凤毛今五色，得恐谢家难。
太保刘文安公彰恩卷·其一
作者：欧大任
朝代：明

功德四朝日，河汾千载馀。曲台家乘礼，东观世藏书。诵岂多三箧，名因出九胪。殿前曾剑履，师傅几人如。
太保刘文安公彰恩卷·其二
作者：欧大任
朝代：明

风雨中台坼，笳箫上党寒。崇班瞻太保，旧学失甘盘。瓜奠频繁遣，槐阴次第看。凤毛今五色，得恐谢家难。
太医令周一之归葬吴中王元美为铭其墓
作者：欧大任
朝代：明

慷慨中原侠客魂，铭山犹有故人存。蛟龙尚护干将气，狗马谁蒙敝盖恩。落日啼乌悲蓟树，西风归雁过吴门。茔前极目千家邑，能为停舟酹一尊。
太学斋居雪中听琴得柏字
作者：欧大任
朝代：明

燕京今夕是何夕，一阳将动宫墙柏。至尊誓戒率百辟，圜丘奠玉思奏格。学省诸臣不遑息，严趋并集戟门掖。朱琴欲抚频拂拭，窗间半入西山色。西山雪片大如席，一时飞满长安陌。诸臣此际万虑释，瑶轸迭调朱丝直。弹之成声思何极，凿池有水不能碧。梅花满枝尽成白，凤鸣兽舞歌圣德。奚但击石而拊石，阳春之台楚天隔。侧耳且听虞庠侧，曲高和寡未为适，君其问之郢中客。
太学试士作
作者：欧大任
朝代：明

斌斌右文朝，清夷睹王路。乐正秩最下，诸生录曾著。自昔周士贵，况以殷俊吁。召试辟崇扃，于焉缔良晤。雍容翠幄开，鱼雅青衿序。皋忌簉西胶，天球俨东阼。经尊孔氏言，师说信不误。有斐诵斯文，岂阙经世务。竹庭送鲜飙，槐市散清露。阒寂将迎绝，缤纷文史布。作人敢谓能，奉职庶已豫。宁须二酉书，趋上三雍赋。
太霞洞
作者：欧大任
朝代：明

岭南总百粤，清淑夙鸠凝。兹山罗浮麓，支分自南衡。交广古邹鲁，风序蔼冠缨。哲人今挺生，钟彼川岳灵。餐霞隐中洞，白云为之扃。白云时出山，霖雨四海盈。归来保太玄，飘飖入朱明。曾城望不远，导我升天行。
太霞洞天为永昌周象贤赋
作者：欧大任
朝代：明

兰津渡口望天池，曾见王乔来去时。山气晓蒸华马国，海云寒接碧鸡祠。丹砂不用求勾漏，采幔应看胜武夷。觞客九霞堪一醉，何年瑶水与君期。
夷门
作者：欧大任
朝代：明

魏都金何在，汴水无还期。夷门执辔人，非复信陵时。兹事已千载，萧瑟秋风吹。凄其朱亥市，荒哉侯羸祠。贵盛固殊昔，侠烈今如斯。感彼虚左情，叱咤良可嗤。
奉天门贺岭西奏捷有述
作者：欧大任
朝代：明

三苗蠢不恭，咨禹以众行。有扈弃三正，于甘召六卿。吊民顺天讨，用律惟师贞。南蛮外声教，负固久不庭。罗旁十万山，丛箐豺虎狞。要荒杂猺种，疮痏延膏肓。除凶敌所忾，整旅战有名。我皇赫斯怒，诏督百粤兵。煌煌大开府，肃命扬威灵。诸将授斧钺，三军搴旆旌。戈船会牂牁，甲楯下湘蒸。沉阴屯杀气，劲飙振军声。窟穴数百年，我师一鼓平。渠魁先就擒，露布驰天京。告庙宣捷音，听恺欢皇情。疆宇奏荡复，婴累授农耕。罗定与灵丘，郡县开榛荆。筑观示百世，铭钟武功成。谷蠡夙受羁，瓯骆何足撄。明雅继江汉，臣请歌南征。
始至京师姚元白黎惟敬携酒夜过得春字
作者：欧大任
朝代：明

斗酒偏能载，新丰问旅人。烟花三月暮，冠盖五陵春。慷慨曾看剑，浮沉但饮醇。他宵青琐直，何处望清尘。
始至江都学舍适逢新秋京口姚伯子见过同冯刘二僚长小集
作者：欧大任
朝代：明

何来合浦叶，偶向清淮流。蒋径吾初扫，萧斋客共留。金尊延阁月，玉树广陵秋。且得忘幽独，天涯半旧游。
姑苏驿下遇蹇廉宪汝公别后却寄
作者：欧大任
朝代：明

使君齐鲁旧儒宗，名起峨眉第一峰。绯照金鱼持楚宪，符飞铜虎镇吴封。烟涛娄水何因至，羽翮胥山不可从。分手苍茫还寄问，涉江犹自采芙蓉。
姚元白将还金陵同黎惟敬顾汝和汝所过访得秋字
作者：欧大任
朝代：明

恋别还今日，乡心不可留。浦帆千里月，江雨六朝秋。邀笛怀宵咏，鸣珂得昼游。无言分手易，尊酒更绸缪。
姚元白杨惟五同游灵谷寺
作者：欧大任
朝代：明

志公塔下白云重，时傍园林听禁钟。群鹿总多千岁色，万松何羡五株封。桥山弓剑今虚远，汾水楼船不易逢。谁道禅宫亦消歇，回瞻佳气郁青葱。
姚元白枉书问讯因闻元白与陈子野俱已乞休赋寄二子
作者：欧大任
朝代：明

婆娑偶寄漆园间，荒径苔深颇似閒。公事只堪对流水，宦情吾自有青山。窗中蝴蝶频支枕，松下楞伽一掩关。闻道故人罢官早，白云遥羡鸟知还。
姚元白黎惟敬张羽王见过小酌得孤字
作者：欧大任
朝代：明

燕市浮沉日，将谁向酒垆。自难期贵客，君肯问潜夫。白眼千人废，黄金一醉无。却看星斗上，剑气不曾孤。
姚叙卿方子及沈纯父李于美过饮斋中
作者：欧大任
朝代：明

词客重来谒建章，风流犹共蒯缑旁。中原羽翼双鸿鹄，浊酒交游几鹔鹴。莫笑草玄甘寂寞，相逢浮白转飞扬。搴旗江左谁争长，沉陆金门只自狂。
姚玄胤折梅见寄忆隆庆初从君家市隐园看梅已十五年矣今至金陵二载未游兹园因记朱子价忆梅昨夜下西洲之句辄酬二诗并呈其尊人鸿胪用博一笑
作者：欧大任
朝代：明

忆梅昨夜下西洲，寄我双枝过陇头。自笑看花犹有兴，却怜诗不似扬州。忆梅昨夜下西洲，市隐园中万玉楼。姚家花胜张家竹，尚许伧奴几度游。
姚玄胤折梅见寄忆隆庆初从君家市隐园看梅已十五年矣今至金陵二载未游兹园因记朱子价忆梅昨夜下西洲之句辄酬二诗并呈其尊人鸿胪用博一笑·其一
作者：欧大任
朝代：明
体裁：七言绝句

忆梅昨夜下西洲，寄我双枝过陇头。自笑看花犹有兴，却怜诗不似扬州。
姚玄胤折梅见寄忆隆庆初从君家市隐园看梅已十五年矣今至金陵二载未游兹园因记朱子价忆梅昨夜下西洲之句辄酬二诗并呈其尊人鸿胪用博一笑·其二
作者：欧大任
朝代：明

忆梅昨夜下西洲，市隐园中万玉楼。姚家花胜张家竹，尚许伧奴几度游。
子与将之瑞州予亦南行寄此为别
作者：欧大任
朝代：明

量移劳圣主，尺组不须论。山雪思君曲，江枫去国恩。孤村通栗里，三谷近麻源。独有天涯客，扁舟夜听猿。
子与约会沧州予将从德州南行不得过先寄此作
作者：欧大任
朝代：明

献策无媒将远游，萧萧一骑出卢沟。白云不散青枫色，明月独照黄河流。欲赠生平三楚璞，可怜离合双吴钩。他时莫忆悲歌客，别后何人燕市秋。
子厚以乐府三十阕长短律五十篇见寄辄报一绝
作者：欧大任
朝代：明

郁葱佳气望春陵，握管词场尔中兴。才愧扶风歌莫答，白头江阁一青灯。
子及返自滇中而予将归岭外感今叙昔情见乎辞
作者：欧大任
朝代：明

沧海十年期，钟山今在兹。赐环君始返，捐袂我将辞。客傲亦自适，吏廉而可为。欲求千古士，别去谢班司。
子深用晦携酒同宗良孔阳饯送分得书字
作者：欧大任
朝代：明

近关频载酒，先枉隔城书。风雪能留客，烟波几定居。情牵五两外，歌送百觚馀。别去长相忆，江头问鲤鱼。
孔炎寄汉圉令碑谓宋均石兽不可拓贻诗见示然张衡墓石断裂犹存欲一游目用韵戏答
作者：欧大任
朝代：明

宗资瓦篆不能窥，拓得南阳圉令碑。天禄辟邪那可问，崔家题石尚堪师。
存公送葡萄
作者：欧大任
朝代：明

草龙珠子满盘秋，照水摩尼对白头。莫笑先生看五熟，不将斗酒博凉州。
存石草堂歌
作者：欧大任
朝代：明

槜李城高控江海，清波如环石磊磊。林际三峰类削成，窗间二室生光彩。翠虬舞月五台寒，苍兕呼风万竹坛。夕郎逝矣介刚在，谏草空藏后代看。承家观察敛笏拜，园居见石肃冠带。秦住云连天目前，郁林烟散沧洲外。玉树诸孙议石渠，补天五色更何如。定知延阁传先业，岂但名山太史书。
孙兆孺自楚来访
作者：欧大任
朝代：明

可是谈天驺衍才，长歌抑塞未堪哀。雄风半自兰台至，明月新从大楚来。笔下群灵开黯淡，尊前高浪斗喧豗。华阳一遇千秋事，莫遣骊驹向客催。
孙楚酒楼歌
作者：欧大任
朝代：明

五山不可到，十岳竟未游。清狂谁如二子者，崎嵚历落毋所求。不从朝歌理尚平之杖笠，却来金陵寻孙楚之酒楼。我闻英绚之姿是孙楚，谁容漱石而枕流。征西司马官不薄，扶风记室交未酬。典午山河日分割，酒楼人已名荒丘。山东才子爱明月，裹巾更著紫绮裘。石头城下沽美酒，吴姬扶醉秦女讴。澄江净练望吴越，此事便足三千秋。只今王郎张郎亦词伯，访古好奇挟图册。城西鼓擢女儿湖，醉觅子荆旧榛棘。玉斝空歌零雨篇，绣衣不见迎船客。噫吁嚱，百尺之楼何处无，君其问之李太白。
孙鸿胪席上咏樱桃得绡字
作者：欧大任
朝代：明

珍果来何处，炎风万里遥。莺含分露颗，雀啄落星条。映席霞飞槛，开笼绛满绡。瑛盘行寝庙，玉食及臣僚。近侍初休沐，新题偶见邀。青冥沾赐日，同荷圣明朝、
季秋晦日同贾汝诚陈伯化张和卿崔德卿周之祯集何仁甫宅得间字
作者：欧大任
朝代：明

旬假方优赐，金钱月自颁。秋能随节尽，客不厌官閒。酒气琴书畔，厨烟杞菊间。郫筒今满否，烧烛未言还。
学古斋
作者：欧大任
朝代：明

高咏北窗前，匡山俨相向。谁知晞古心，已在羲皇上。
学舍除夕
作者：欧大任
朝代：明

淮海望乡遥，残年尚此宵。宫花簪胜在，官烛簇盘烧。白发思含菽，青毡一颂椒。追趋惭笔札，何补圣明朝。
安国寺月夜集亮上人院
作者：欧大任
朝代：明

东洛多名寺，西来第几灯。一庵山月净，孤磬阁云层。答偈容长揖，谈诗傍曲肱。双林如许住，还约虎溪僧。
安远驿下送别叶男兆宰福清
作者：欧大任
朝代：明

天边叶县令，何日别皇畿。驿树迎官舫，江云映彩衣。辱楼沧海近，雁字晋安稀。期尔陪仙仗，双凫正北飞。
宋博士邀饮凭虚阁玩月
作者：欧大任
朝代：明

高阁月初朗，他乡酒易酣。今宵同作客，不记是江南。
宋西宁忠父黄孝廉白仲李山人次公夜过得渑字
作者：欧大任
朝代：明

莼鲈归不及张鹰，橡栗餐犹胜杜陵。斋里已图山似洛，溪头谁送酒如渑。醉堪深夜歌招隐，老敢逢人问代兴。公等他时怀倦客，七松高卧石门灯。
宋郡丞季鹰邀饮署中同华父得吟字
作者：欧大任
朝代：明

雄郡开名胜，三年我甫寻。池渟浈水出，窗纳岭云深。客里多吴语，尊前半越吟。淹留堪水夜，一慰故人心。
宋都阃邀游天竺寺
作者：欧大任
朝代：明

轻裘缓辔访禅关，愧我来游鬓已斑。猎向蓝田非小队，灯传天竺是名山。逐臣双泪愁边赋，狂客偏酡病后颜。谁料虔州竟分手，蓟门车骑可能攀。
宗侯孔阳同其两侄履方图南出饯石亭馆瞿孝廉安世亦至得南字
作者：欧大任
朝代：明

出城劳载酒，何以忽联骖。旅泊啼乌树，舟冲落雁潭。梅先思岭外，桂似恋淮南。豫恐销魂别，偏宜待半酣。
宗良元吉君霖三宗侯胡孟韬王永叔二孝廉集送舟中得边字
作者：欧大任
朝代：明

词苑南州客，重逢已十年。念离临水驿，传教下津船。筵敞丹枫侧，帆开白鹭边。倘能怀间阔，惟问骆君田。
宗良孔阳携酒同贞吉饯石亭馆得曹字
作者：欧大任
朝代：明

王孙何意气，送客出城劳。交谊星能聚，诗名岳并高。雄飞俱世路，雌守且吾曹。尚有浮生在，中山足浊醪。
定安四景为宗伯王公赋 其一 文笔晴峰
作者：欧大任
朝代：明

海上山高已插天，孤峰颖出更淩烟。玉堂学士曾持橐，奏对行趋御陛前。
定安四景为宗伯王公赋 其三 桥头碧水
作者：欧大任
朝代：明

沧海烟深碧浪遥，鱼龙奋起上云霄。至今司马双题笔，犹在天涯万里桥。
定安四景为宗伯王公赋 其二 金鸡春晓
作者：欧大任
朝代：明

曙色茏葱万丈梯，数声咿喔到金闺。君看圣主贤臣日，何但王褒祀碧鸡。
定安四景为宗伯王公赋 其四 石龙马鞍
作者：欧大任
朝代：明

陇首烟云接海坛，日边金马玉为鞍。屹然琼岛开奇甸，常作擎天八柱看。
定安四景为宗伯王公赋·文笔晴峰
作者：欧大任
朝代：明

海上山高已插天，孤峰颖出更淩烟。玉堂学士曾持橐，奏对行趋御陛前。曙色茏葱万丈梯，数声咿喔到金闺。君看圣主贤臣日，何但王褒祀碧鸡。沧海烟深碧浪遥，鱼龙奋起上云霄。至今司马双题笔，犹在天涯万里桥。陇首烟云接海坛，日边金马玉为鞍。屹然琼岛开奇甸，常作擎天八柱看。
定海门楼眺望
作者：欧大任
朝代：明

把酒烽烟后，登楼草树平。山连刘氏苑，江绕粤人城。荆北羁王粲，交南老葛生。故乡频徙倚，怀古一含情。
宛陵陈太守郡斋夜集
作者：欧大任
朝代：明

马首都门十载分，宣城把酒念离群。榻非孺子犹称客，诗似玄晖却羡君。歌里娟娟春谷月，尊前片片敬亭云。江南此别三千里，何处飞鸿尺素闻。
宝应张氏丛桂园同皇甫子循郭次甫黄淳甫赋八首 其一 淮南草堂
作者：欧大任
朝代：明

我家八桂树，君家桂无数。枕中鸿宝书，何如小山赋。
宝应张氏丛桂园同皇甫子循郭次甫黄淳甫赋八首 其七 玉勾洞
作者：欧大任
朝代：明

市上悬一壶，此是长房宅。青雀飞不还，报书瑶池客。
宝应张氏丛桂园同皇甫子循郭次甫黄淳甫赋八首 其三 松轩
作者：欧大任
朝代：明

婆娑古松下，忆昔仙人家。风从岱宗来，吹落秦时花。
宝应张氏丛桂园同皇甫子循郭次甫黄淳甫赋八首 其二 三花馆
作者：欧大任
朝代：明

二室接浮丘，东来渡淮水。三花何处开，半在白云里。
宝应张氏丛桂园同皇甫子循郭次甫黄淳甫赋八首 其五 品泉亭
作者：欧大任
朝代：明

品泉如品士，清修良独难。泉侧支茶炉，瑟瑟松涛寒。
宝应张氏丛桂园同皇甫子循郭次甫黄淳甫赋八首 其八 借隐室
作者：欧大任
朝代：明

隐矣君莫疑，闭关堪避諠。不见东方子，陆沉金马门。
宝应张氏丛桂园同皇甫子循郭次甫黄淳甫赋八首 其六 慈竹寮
作者：欧大任
朝代：明

手把楞伽读，悬灯伴僧宿。夜闻风雨声，那知在深竹。
宝应张氏丛桂园同皇甫子循郭次甫黄淳甫赋八首 其四 海月台
作者：欧大任
朝代：明

明月生东海，万里飞烟彩。我欲往拾之，清光在兰茝。
宝应张氏丛桂园同皇甫子循郭次甫黄淳甫赋八首·淮南草堂
作者：欧大任
朝代：明

我家八桂树，君家桂无数。枕中鸿宝书，何如小山赋。二室接浮丘，东来渡淮水。三花何处开，半在白云里。婆娑古松下，忆昔仙人家。风从岱宗来，吹落秦时花。明月生东海，万里飞烟彩。我欲往拾之，清光在兰茝。品泉如品士，清修良独难。泉侧支茶炉，瑟瑟松涛寒。手把楞伽读，悬灯伴僧宿。夜闻风雨声，那知在深竹。市上悬一壶，此是长房宅。青雀飞不还，报书瑶池客。隐矣君莫疑，闭关堪避諠。不见东方子，陆沉金马门。
宝鸭池
作者：欧大任
朝代：明

瑶水千年王母居，台成青鸭上空虚。双凫忽去犹馀舄，三鸟将还更寄书。波转金风惊夕冷，影摇珠树觉秋疏。丹丘岂是人间世，何似东来过石闾。
客往荆州因游燕蓟有赠
作者：欧大任
朝代：明

远别不堪醒，沙头尽玉瓶。马知荆路去，雁向蓟门听。驿雪当阳阪，边笳督亢亭。因君报亲串，江艇自笭箵。
宣对纪事为李又玄管建初赋
作者：欧大任
朝代：明

万历纪元今八年，天子圣学勤精一。万几稍暇御武英，时为阳月十三日。公车门下宣画师，中官贵人跑接膝。小臣李玄管稚圭，次第诸生就班列。同时待诏庆遭逢，有旨上方使给札。咫尺彤帷伏作图，天颜一笑首披阅。綵毫气势似神助，山河草木蒙题拂。已召主爵录以官，俸视中书舍人秩。袅号白金更颁赐，殿前叩头拜恩出。二生逡巡谢薄技，一朝声价遂无匹。瀛州何羡阎立本，琅玕似胜萧协律。先朝戴进沈粲俦，往往词臣为称述。恭闻天子昔冲龄，平台召相咨密勿。六经朝夕延讲官，帝鉴丹青感良弼。二生供奉虽小臣，班伯谠言柳公笔。虞箴舆诵古有之，愿图幽风写无逸。
宫人望幸词四首
作者：欧大任
朝代：明

玉貌临风几欲仙，掌中歌舞为谁怜。自知不洒门前叶，只待羊车日似年。暗数佳期欲渡河，罗衣休问夜如何。汉宫恩泽如秋露，万岁枝头得最多。同时豹尾数相随，自许当熊亦不辞。红粉三千各秋色，独悬明月照蛾眉。碧落空歌去莫攀，彩云不散候龙颜。寄书为问西王母，更宴瑶池几日还。
宫人望幸词四首·其一
作者：欧大任
朝代：明

玉貌临风几欲仙，掌中歌舞为谁怜。自知不洒门前叶，只待羊车日似年。
宫人望幸词四首·其三
作者：欧大任
朝代：明

同时豹尾数相随，自许当熊亦不辞。红粉三千各秋色，独悬明月照蛾眉。
宫人望幸词四首·其二
作者：欧大任
朝代：明

暗数佳期欲渡河，罗衣休问夜如何。汉宫恩泽如秋露，万岁枝头得最多。
宫人望幸词四首·其四
作者：欧大任
朝代：明

碧落空歌去莫攀，彩云不散候龙颜。寄书为问西王母，更宴瑶池几日还。
宫怨和叶文学四首
作者：欧大任
朝代：明

一别增城岁月移，房栊萧瑟朔风吹。铜墀玉砌依然在，曾见君王旧履綦。遥闻歌吹火辉煌，独抚流尘暗洞房。宫禁重重魂梦远，枕边容易到昭阳。金屋沉沉积雪光，卧听宫漏近南廊。月华若向方诸照，应为长门滴数行。独夜调琴荐玉杯，轻霜犹恐近瑶台。楚妃魏女无劳妒，洛水巫山入梦来。
宫怨和叶文学四首·其一
作者：欧大任
朝代：明

一别增城岁月移，房栊萧瑟朔风吹。铜墀玉砌依然在，曾见君王旧履綦。
宫怨和叶文学四首·其三
作者：欧大任
朝代：明

金屋沉沉积雪光，卧听宫漏近南廊。月华若向方诸照，应为长门滴数行。
宫怨和叶文学四首·其二
作者：欧大任
朝代：明

遥闻歌吹火辉煌，独抚流尘暗洞房。宫禁重重魂梦远，枕边容易到昭阳。
宫怨和叶文学四首·其四
作者：欧大任
朝代：明

独夜调琴荐玉杯，轻霜犹恐近瑶台。楚妃魏女无劳妒，洛水巫山入梦来。
宫詹王公斋中同魏季朗赏梅花
作者：欧大任
朝代：明

蓟北新移茂苑栽，寒深东阁几花开。似怜大庾山人色，无论扬州水部才。紫禁晴云犹自落，玉缸春酒为谁来。思归一枕罗浮石，翠羽飞飞见日台。
家弟经季初度日予适还山酌酒为寿
作者：欧大任
朝代：明

吾弟知非岁已添，藏真事事总能兼。太医脂习称中散，高士华陀本孝廉。碧海为瀛通曲渚，青山如岱满前檐。归来寿汝梅花下，玉照茅家二老髯。
家慈初度承黎惟敬梁思伯过村居为寿
作者：欧大任
朝代：明

白发惟堪供菽水，佳晨还得下鹓鸾。登堂拜母劳公瑾，避地全家愧幼安。竹径疏烟侵客屦，橘林飞鸟怪儒冠。荒村浊酒君堪醉，莫惜淹留看药栏。
容膝轩
作者：欧大任
朝代：明

一室不求宽，易安已能审。君看五柳人，葛巾漉还饮。
宿大麻田舍
作者：欧大任
朝代：明

柴门日方夕，弛担白牛溪。林密时防虎，山深少听鸡。村舂疃户左，渔鼓石礁西。愧似庞居士，襄阳老一犁。
宿寿公禅房
作者：欧大任
朝代：明

王泉初解辔，松院揖方袍。地远祇林静，天空禅月高。楼真知道在，息影觉心劳。且伴山僧宿，西湖听夜涛。
宿少林方丈梦惟敬少承
作者：欧大任
朝代：明

今夕烟霞梦，逢君侍从庐。燕阳期解绂，嵩室待藏书。拙宦诗篇里，虚名启事馀。汉家求禅草，应自有相如。